Tag: Daliborka Mučibabić\n10.01.2018 u 12:14\nList za fasadu u Pop Lukinoj\nList koji simbolizuje zdrav život centralni je motiv pobedničkog rada – murala čiji su autori arhitekte Sara Antov i Dragan Vuković. Njihovo rešenje biće izvedeno do kraja meseca na fasadi zgrade u Pop Lukinoj ulici. Mural ovih umetnika izabran je kao najbolje rešenje na konkursu „Zeleni grad – nova energija” u kojem je učestvovalo više od 40 predloga, a Antova i Vuković biće nagrađeni sa 120.000 dinara. O izboru pobednika odlučivala je komisija sastavljena od predstavnika „Gasprom njefta”, NIS-a i grada, navodi se u saopštenju organizacije „Tačka komunikacije”.\n31.12.2017 u 12:45\n„Srpska kafana” u susret Ulici otvorenog srca\nBaš kao nekada, i ovih dana je u „Srpskoj kafani” vrcalo od elana uoči dočeka Nove godine. Jedan od simbola Beograda u Svetogorskoj ulici 25 zakatančen početkom aprila, kada je na vratima okačen natpis „Zatvoreno zbog restitucije”, prekosutra će dočekati goste. I ponovo biti domaćin Ulice otvorenog srca. U „Srpskoj kafani” spremaće se tradicionalno najslađi prvojanuarski ručak u Beogradu, a biće organizovana i humanitarna aukcija umetničkih predmeta legendarnih glumaca Ateljea 212 i poznatih sportista. Među brojnim rekvizitima i odelima naći će se i kostim Zorana Radmilovića iz predstave „Kralj Ibi”. Sav novac koji bude prikupljen namenjen je kupovini opreme za intenzivnu negu novorođenčadi Instituta za zdravstvenu zaštitu majke i deteta Srbije „Dr Vukan Čupić”. Ovaj objekat pre\n12.12.2017 u 21:44\nPrinudna uprava u zgradama posle Nove godine\nVlasnici stanova koji ni poslednjeg dana zakonom propisanog za registraciju stambene zgrade, nisu izabrali upravu mirnim snom mogu da spavaju do Nove godine. Rok da to učine praktično je produžen sve do uvođenja prinudne uprave. Do tada će imati šansu da izaberu upravnika iz svojih redova ili da angažuju profesionalca – osobu koja je položila stručni ispit i upisana je u registar profesionalnih upravnika. Ne moraju da strahuju da će im na vrata već sutra zakucati komunalni inspektor da proveri da li su se stanari dogovorili oko podele vlasti. On po zakonu ima pravo da posle 12. decembra ide u kontrolu i daje rok od 30 dana da se žitelji zgrada sami organizuju, u protivnom im sledi prinudna uprava i kazne od 5.000 do 2.000.000 dinara. U beogradskim opštinama, koje su poslednjih dana\n30.11.2017 u 10:41\nBiciklisti ostaju bez staza zbog parking mesta\nNajave gradskih čelnika s kraja 2016. godine da će u narednih nekoliko godina stari deo grada dobiti više od 100 kilometara biciklističkih staza, od čega dobar deo njih već ove godine, sasvim izvesno, neće biti u potpunosti ostvarene. Prošle godine, objašnjavajući za naš list plan koji se tiče ovih staza, glavni gradski urbanista Milutin Folić ukazao je da bi, između ostalih, biciklističke trebalo da postanu i ulice Savska, Nemanjina, Kneza Miloša, Ustanička, Cara Dušana... Biciklistička budućnost nekih od ovih ulica još nije izvesna, ali za jednu se već zna da je izbrisana sa spiska biciklističkih oaza – Ulica cara Dušana. Minulih meseci gradonačelnik je u više navrata za narednu godinu najavljivao veliku obnovu ulica Kraljice Marije, Džordža Vašingtona i Cara Dušana, ali nijednom\n11.11.2017 u 16:19\nSkulptura montirana, čeka se pešački most\nSkulptura „Odande dovde” vajara Mrđana Bajića i njegovog britanskog kolege Ričarda Dikona je montirana na Savskom pristaništu nizvodno od Beton hale. Ta pozicija je privremena jer će se ovo umetničko delo preseliti na vrh postolja od deset metara kada sledeće godine bude završen pešački most koji će povezati reku i tvrđavu. U kuli će biti lift, takođe deo buduće pasarele čija je gradnja počela prošlog meseca. Ovaj posao podeljen je u dve faze: prva – izgradnja mosta i sređivanje platoa ispod i oko njega potrajaće 270 dana, a druga za koju je predviđen rok od 150 dana obuhvata uređenje parka sa mini-fontanom između pasarele i restorana „Bela vista”. Vrednost projekta, koji će da potraje 420 dana (14 meseci), iznosi oko 200 miliona dinara sa PDV-om. Za izradu skulpture „Delta holding”\n25.10.2017 u 22:00\nĐinđićeva strela pogodila i sledbenike i protivnike\nOd kada je pre pet dana stručni žiri sa arhitektom Borisom Podrekom na čelu doneo odluku da je Ranjena strela, sa zvučnom instalacijom koja emituje misli Zorana Đinđića, rad vajara Mrđana Bajića i književnice Biljane Srbljanović, najbolje rešenje za spomenik pokojnom premijeru, političke i umetničke strasti se ne stišavaju. Tako se istovremeno u javnosti vodi polemika kako o samom radu, tako i o tome zašto obeležje podiže gradska vlast predvođena Srpskom naprednom strankom i zašto to nisu uradile demokrate čiji je Đinđić bio lider. Na jednoj strani našli su se predstavnici sadašnje vlasti u Beogradu, Đinđićev bliski partijski saradnik i njegov naslednik na premijerskoj funkciji Zoran Živković, kao i autor pobedničke skulpture. Svi oni optužuju bivše i sadašnje čelne ljude Demokratske stranke


„Uveren sam da će učenici Politehničke škole imati mnogo da ponude svom gradu i državi Srbiji kada izađu iz ove škole i okončaju svoje školovanje. Politehnička škola je jedan od ponosa Grada Subotice u oblasti obrazovanja i u narednoj školskoj godini će imati nove obrazovne profile, u skladu sa nacionalnim modelom dualnog obrazovanja i potrebama našeg društva“, naglasio je gradonačelnik Bakić.\nDodao je da želi da Politehnička škola nastavi sa uspešnim radom i da i dalje postiže zapažene rezultate.\n„Grad Subotica će, kao i proteklih decenija biti pouzdan partner za unapređenje kvaliteta rada u ovoj vrhunskoj obrazovnoj ustanovi, kojoj ovom prilikom čestitam jubilej“, zaključio je gradonačelnik Stevan Bakić.\nDirektor Politehničke škole Iso Planić naveo je da se od 26. aprila 2002. godine ova škola zove Politehnička škola i da ona obrazuje učenike u trogodišnjem i četvorogodišnjem trajanju na srpskom, mađarskom i hrvatskom nastavnom jeziku za potrebe severnobačke regije u četiri područja rada: Građevinarstvo i geodezija, Šumarstvo i obrada drveta, Hemija, nemetali i grafičarstvo i Kultura, umetnost i javno informisanje.\n„Škola je 2016. godine stekla status javno priznatog organizatora obrazovanja odraslih, a 2021. godine status javno priznatog organizatora obrazovanja odraslih za priznavanje prethodnog učenja“, izjavio je, između ostalog, Iso Planić.\nPored otvaranja izložbe likovnih radova učenika, u okviru obeležavanja Dana Politehničke škole, čiji je moto „Zakorači u svet kreativnosti“, održana je i svečana akademija u prostorijama škole, a za večeras je, na subotičkom Otvorenom univerzitetu, planirano otvaranje izložbe „Moj put“ koja će oslikati bogatu karijeru poznatog Subotičanina Maćaša Murenjija.


Budžet EU za 2022. "težak" 167 milijardi eura - Biznis Info\nBudžet EU za 2022. “težak” 167 milijardi eura\nEvropska komisija predložila je jučer 167,8 milijardi eura za zajednički budžet EU za narednu godinu. Budžet će biti dopunjen sa oko 143,5 milijardi eura bespovratnih sredstava u okviru fonda za oporavak EU.\nSredstva predviđena za podršku zemljama kandidatima i potencijalnim kandidatima u 2022. godini iznosit će 1,9 milijardi eura, navodi se u prijedlogu Komisije.\n-Predlažemo još neviđen nivo finansijske podrške kako bismo ojačali oporavak Evrope od zdravstvene i ekonomske krize. Pomoći ćemo ljudima, kompanijama i regionima koji su najviše pogođeni pandemijom. Ulagat ćemo u otpornost Evrope i njenu modernizaciju putem zelene i digitalne tranzicije. Vratiti Evropu na pravi put, ubrzati njen oporavak i učiniti je sposobnom za budućnost naši su glavni prioriteti – poručio je komesar za budžet EU Johanes Han, prenosi Tanjug.


Polovni Busaf transportna vozila oglasi za prodaju - Mascus Srbija\nNalazite se ovde: Mascus Srbija > Transportna vozila > Busaf\nPolovna Busaf transportna vozila na prodaju\nOvo su rezultati pretrage polovnih Busaf transportna vozila mašina koje su za prodaju. Busaf transportna vozila oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o Busaf transportna vozila u Brend sekciji.\nOvde je kompletna lista polovnih Busaf transportna vozila za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Busaf transportna vozila koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Busaf transportna vozila koje Vas interesuju.


Najave, Integrisanje rodne perspektive u rad policije\nVaša lokacija / Beogradski centar za bezbednosnu politiku / Aktivnosti / Najave / Integrisanje rodne perspektive u rad policije /\nIntegrisanje rodne perspektive u rad policije\nDatum: 25. mart 2015.\nPlaniranje rodne komponente Programa bilateralne saradnje Švedskog nacionalnog policijskog odbora (SNPB) sa Ministarstvom unutrašnjih poslova (MUP) za period 2016-2018 tema je radionice koja će se održati od 25. do 27. marta u Vrdniku.\nCilj radionice je da okupi relevantne učesnike/ce iz MUP-a kao i međunarodne aktere koje imaju u fokusu unapređivanje rodne ravnopravnosti u policiji kako bi zajedničkim snagama mapirali relevantne tekuće inicijative (WPON, sprovođenje Nacionalnog akcionog plana za primenu Rezolucije 1325, postupanje u slučajevima nasilja u porodici) i mogućnosti za dalje uvođenje rodne perspektive u predstojeću reformu policije.\nNa radionici će biti više reči o sledećim temama:\nPrijem, obuka, usavršavanje, napredovanje i zadržavanje žena u policiji (rodna perspektiva u upravljanju ljudskim resursima);\nPolicijski rad iz rodne perspektive (rodna analiza i kriminalističko-obaveštajni rad, prevencija i rad sa ženama kao žrtvama krivičnih dela, krivična dela sa posebno izraženom rodnom dimenzijom, policija u lokalnoj zajednici);\nIntegracija rodnih pitanja u Ministarstvo unutrašnjih poslova (mapiranje i uvezivanje postojećih inicijativa).\nNa radionici ce učestvovati Komesarka Ann-Mari Orler, šefica Odeljenja za međunarodnu operativnu policijsku saradnju u Švedskoj policiji. Ona će predstaviti učesnicima/ama najbolje primere švedske i međunarodne prakse u uvođenju rodne perspektive u policijski rad.\nBCBP ovu aktivnost realizuje u okviru programa saradnje između Švedskog nacionalnog policijskog odbora (SNPB) i Ministarstva unutrašnjih poslova Republike Srbije (MUP RS) 2013-2015, uz podršku Švedske međunarodne agencije za saradnju i razvoj (SIDA).\nPovezane teme:rodna perspektiva, rodna analiza, rodna ravnopravnost, policija


RTCG - Radio Televizija Crne Gore - Nacionalni javni servis :: Ekonomija :: "Nema druge opcije za opstanak MA"\nNURKOVIĆ 27. 12. 2019. 17:59 >> 17:55 4\nPredlog zakona o ulaganju u konsolidaciju i razvoj Montenegro Airlinesa (MA), o kojem su poslanici danas raspravljali, nije idealno rješenje, ali druge opcije za opstanak nacionalnog avio-prevoznika nema, saopštio je ministar saobraćaja i pomorstva, Osman Nurković.\n“Poslanici, tražili ste da vam Vlada dostavi dokument u kojem ćemo ponuditi rješenja za konsolidaciju i budući razvoj MA i evo mi nudimo dokument bez iluzije da mislimo da je ovo idealno, ali sa ubjeđenjem da druge opcije za opstanak ove kompanije nema. Ako vi mislite drugačije, volio bih da čujem argumente”, kazao je Nurković u Skupštini.\nOn je saopštio da Vlada nije dozvolila da dođe do stečaja i eventualnog gašenja nacionalnog avio-prevoznika, već je donijela odluku da usvoji i predloži ovaj zakon.\n“U ovo se nije ušlo ni brzo, ni nepromišljeno, već je ovo rezultat mnogo održanih sastanaka, analiza, razgovora i konsultacija”, dodao je Nurković.\nPrema njegovim riječima, Vlada se ozbiljno bavila analizom posljedica eventualnog gašenja i benefita rada i funkcionisanja kompanije.\n“Sve kalkulacije nedvosmisleno pokazuju da bi gašenje imalo dalekosežne posljedice, dok benefiti od rada daleko prevazilaze troškove ulaganja u konsolidaciju i razvoj“, tvrdi Nurković.\nOn je dodao da su najveći teret u ovom trenutku nagomilane dubioze u periodu od oko 20 godina, koje preduzeće samo ne može da riješi.\n“Imali smo tri opcije. Stečaj, koji bi doveo do gašenja kompanije sa svim posljedicama, eventualna privatizacija, za koju nijesmo mogli da obezbijedimo partnera i ulaganje u konsolidaciju i razvoj kompanije. Odlučili smo se za treću varijantu svjesni žrtve koju treba da podnesemo kroz ulaganje značajnog iznosa sredstava iz budžeta države, ali svjesni i posljedica gašenja”, poručio je Nurković.\nOn je, govoreći o efektima dosadašnjeg poslovanja kompanije, rekao da je MA od 1. januara 2017. do kraja ove godine prevezao 1,87 miliona putnika.\n„U ovom periodu MA će prihodovati oko 215 miliona eura, odnosno 2017. godine 65,4 miliona, prošle godine 73,2 miliona, a ove 76,5 miliona. MA je do danas isplatio 15,15 miliona eura neto zarada radnicima, poreza i doprinosa 3,3 miliona, Aerodromima Crne Gore 4,2 miliona, a ostalim dobavljačima u Crnoj Gori 32 miliona“, precizirao je Nurković.\nIndirektan doprinos kompanije turističkoj i ostaloj privredi, prema analizama, veći od 150 miliona EUR godišnje.\nPoslanik Demokratske partije socijalista (DPS), Predrag Sekulić, saopštio je da država, ukoliko se dopusti propadanje MA, nikada više neće imati snage da ponovo stvori jednu takvu visoko tehnološku kompaniju.\n„Imamo domaću avio-kompaniju koja dovodi putnike i ostvaruje direktne i indirektne benefite. Moramo učiniti napor kako bi održali MA, sa jedne strane, i učinili ga profitabilnom kompanijom, sa druge“, ocijenio je Sekulić.\nOn je kazao da je riječ o paketu od 155 miliona eura.\n„Zakonom je predloženo da se preuzmu dugovi za poreze i doprinose do 25 miliona EUR, po osnovu već izvršenih plaćanja iz budžeta devet miliona EUR, za Aerodrome Crne Gore 32 miliona, Kontroli letjenja 6,5 miliona EUR, Hipotekarnoj banci 6,8 miliona EUR i dobavljačima šest miliona EUR“, precizirao je Sekulić.\nTo je, kako je naveo, ukupno 85,3 miliona eura.\n„Za narednu godinu je predviđeno 8,8 miliona EUR za restauraciju motora i 11 miliona EUR za poslovanje do nabavke aviona“, rekao je Sekulić i dodao da je za nabavku aviona neophodno 50 miliona eura.\nOn je dodao da se čini da je to biznis plan u potpunosti zaokružen.\n„Imali bi jednu profitabilnu avio-kompaniju koja ima svoje avione. Imali bi i one direktne benefite od prevoza putnika, ali i one koji se tiču razvoja turizma Crne Gore“, kazao je Sekulić.\nPrema njegovim riječima, postavlja se pitanje da li država ima pravo da pomaže svoju avio-kompaniju jer na taj način se, kako govore kritičari, ugrožava pitanje konkurentnosti.\n„U zemljama Evropske unije (EU), više od 30 kompanija koje su radile na evropskom nebu su bankrotirale. Ono što se dešava na primjeru MA, možemo da nađemo i u bilo kojoj EU državi“, rekao je Sekulić.\nPoslanica Socijaldemokratske partije (SDP), Draginja Vuksanović Stanković, pitala je da li je državi neophodan zakon o ulaganju u konsolidaciju i razvoj MA i kakva je to ekonomska računica.\n„SDP neće podržati predloženi zakon“, rekla je Vuksanović Stanković.\nOna je dodala da su dobili mišljenje Agencije za sprječavanje korupcije (ASK), čiji predstavnici tvrde da nemaju uslove da cijene usklađenost predloženog zakona, jer je, između ostalog, dostavljeni materijal nepotpun, dokumentacija ne sadrži procjenu mogućeg povrata ulaganja, a rok za davanje mišljenja vrlo kratak.\n„Dobili smo mišljenje koje je mišljenje bez mišljenja“, navela je Vuksanović Stanković.\nOna smatra da nema uslova da se o predloženom zakonu raspravlja, ne samo zbog mišljenja ASK, već zato što je on suprotan osnovnom institutu Zakona o obligacionim odnosima, a to je ugovor.\n„Ovdje se država miješa u odnos dva subjekta koja su zaključila ugovor, jer se pojavljuje kao treći koji preuzima dug“, rekla je Vuksanović Stanković.\nNurković je kazao da je osnov za sve to analiza Deloitta, koju su i dostavili Agenciji, na šta su njima poslali dodatno pojašnjenje.\n„Držimo se toga da je ovo interes države i da u ovaj proces treba da uđemo. Takođe se držimo ovoga što je Deloitte rekao da je sve u skladu sa evropskim procedurama i zakonom“, naveo je Nurković.\nOn je dodao da su zbog toga i ušli u taj proces.\n„Da toga nije bilo, povukli bismo ga i rekli da odustajemo od toga“, rekao je Nurković.\nPoslanik Socijaldemokrata (SD), Boris Mugoša, kazao je da se radi o državnoj kompaniji ili resursu, o kojoj se treba govoriti sa posebnim senzibilitetom.\n“MA nema probleme tokom posljednje dvije ili tri godine, već ima probleme tokom 90 odsto vremena svog postojanja i tada ti problemi nijesu smetali, oni sada smetaju, jer nam je nažalost politika ispred strategije i to nije dobro”, smatra Mugoša.\nOn je rekao da MA prevozi 650 hiljada putnika u nikad većoj konkurenciji i da dopirnosi značajno turističkoj privredi.\n“Kada je došao ovaj zakon u skupštinu za SD nije bio prihvatljiv. Podnijeli smo neke amandmane. Između ostalog smo tražili da se iz zakona brišu kamate i eventualna sporedna potraživanja, jer mi kao država moramo da znamo koji je to potencijalno maksimalni iznos kojim možemo da pomognemo ovoj kompaniji”, naveo je Mugoša.\nMontenegro erlajns Osman Nurković


Pako Alkaser - Dobro je krenulo, može li preteći Vilju? - Sportske.net\nPako Alkaser - Dobro je krenulo, može li preteći Vilju?\nFudbaler Valensije dobija priliku od Visentea Del Boskea da pokaže svoje sposobnosti u napadu "Furije", svakako predstavlja budućnost ovog nacionalnog tima. Može li postati najefikasniji napadač ikad u Španiji?\nIma samo četiri nastupa za reprezentaciju Španije, ali i tri postignuta gola. Ako se po jutru dan poznaje, onda ovaj momak ima predispozicije da pretekne Davida Vilju, najboljeg strelca reprezentacije Španije u istoriji sa 59 golova na 97 utakmica.\nOvaj momak koji je rođen 1993. godine produkt je škole Valensije za koju i dalje nastupa sa velikim uspehom. Prošao je sve moguće selekcije Španije, da bi debitovao na meču sa Francuskom zamenivši Dijega Koštu.\nOd tada, na svakoj narednoj utakmici daje gol, protiv Makedonije, Slovačke i Luksemburga, pokazavši čitavoj naciji o kakvom se fudbaleru radi.\nNa poslednjoj utakmici protiv Luksemburga pokazao je da mu je potrebno svega malo prostora kako bi postigao gol, što je i učinio.\nRadi se o budućnosti Španije, o momku o kome će se tek govoriti u narednim godinama.\nŠpanci sledeći takmičarski meč igraju u novembru protiv Belorusije, a definitivno će ovaj momak biti među prvim imenima kada je napad "Furije" u pitanju.\nPored dobrih nastupa u reprezentaciji Španije, Alkaser igra sjajno i u Primeri ove sezone gde je već postigao 4 gola za Valensiju.


| Privatnik u javnom sektorudvogled.rs\nU poslednjih nekoliko nedelja, vlast je najavila nekoliko reformi koje imaju isti oblik – privatnom sektoru biće omogućeno da daje javne usluge koje će biti finansirane iz budžeta ili će biti predmet monopola. Tako je najavljena privatna lekarska praksa finansirana iz budžeta, privatni vrtići, notari su već neko vreme tu itd. Ovde ćemo se pozabaviti pitanjem koje posledice bi ovaj ulazak privatnog sektora u prostor javnog mogao imati. Pod javnim sektorom u širem smislu podrazumevaćemo prostor u kome su usluge otvorene za sve (i finansiraju se iz budžeta) ili prostor strukturnih monopola (infrastrukrutnih – poput objedinjenog javnog prevoza ili državno-monopolskih poput sudstva i sličnih poslova).\nKao probni slučaj poslužiće nam zdravstvo. Sadašnje stanje takođe nije dobro, a predstavlja kombinaciju javnog zdravstva otvorenog za sve (ali lošeg) i privatnog koje je na tržištu nezavisno do javnih fondova. Šta bi se dogodilo da se i privatni sektor počne finansirati iz javnih fondova? Posmatraćemo, dakle, samo ovaj javni deo zdravstva i pojednostavićemo cifre. Recimo da se budžet od 1000 dinara troši na 100 osoba – prosečno 10 dinara po osobi. Pretpostavićemo i da je ova količina novca fiksna, jer nema novih korisnika i usluga.\nŠta bi se moglo dogoditi ako bi 20 od ovih 100 korisnika prešlo da se leči u privatno-javni sektor? Moja pretpostavka je da će količina novca koja se troši na ove korisnike biti prosečno veća od novca koji je odlazio na njihovo lečenje ranije. Ona bi trebalo da bude veća za profit privatnika, a u našem sistemu i za mogući iznos javno-privatne korupcije, odnosno, prenošenja novca iz javnog u privatno putem korupcije – nadam se da ne treba da objašnjavam da je to kod nas moguće. Moglo bi se dogoditi da se sada na ovih 20 korisnika troši 300, umesto 200 dinara kao ranije – a da se nivo usluge lečenja uopšte nije povećao. To istovremeno znači da se na ostalih 80 korisnika sada troši manje:\nNivo usluge bi mogao da se smanjuje i na druge načine. Ukoliko bi privatni sektor našao načina da zarađuje više na osnovu ovog priliva novih sredstava, možda bi mogao i da većim platama privuče bolje lekare, tako da bi u javnom ostajali manje traženi lekari i ostalo osoblje. Međutim, ako bi se broj korisnika privatnih zdravstvenih usluga dalje povećavao, pod istim uslovima, razlike između usluga koje dobijaju korisnici privatnog dela javnog sektora i korisnici javnog sektora u užem smislu mogle bi se još više povećati – toliko da za polovinu društva one budu upola manje kvalitetne u odnosu na raniji period.\nAko bi se stvari odigrale po ovoj šemi, rezultat bi bio da polovina društva ima duplo slabiju javnu uslugu, a druga polovina istu, čiji kvalitet bi eventualno mogla da nadoknađuje na tršištu privatnih zdravstvenih usluga, kao i ranije.\nOvde bi neko mogao da kaže da bi ovo moglo da se dogodi, a da ne bi moralo da se dogodi i da možda postoje primeri zemalja u kojima se to nije dogodilo. To je svakako pitanje za raspravu. Iz gornje šeme sledi da bi uslov za zadržavanje starog nivoa javnih usluga bio da: 1) nema korupcije, 2) postoji ograničenje na profite koji se mogu ostvariti iz javno-privatnog partnerstva.\nMi, međutim, po pravilu, kada razgovaramo o uvođenju privatnika u javni sektor ne razgovaramo o ovim temama već o povećanju nivoa usluga koji privatni sektor donosi sam po sebi, uštedama koje će imati budžet itd.\nOva šema se može primeniti na sve interferencije javnog i privatnog kod nas. I po mom mišljenju, rezultati tih interferencija po pravilu odgovaraju ovoj šemi. Doduše, postoji primer Švedske koja je pustila privatne škole u sistem po ovoj osnovi. Posle 15-tak godina primene sistema oko 85% dece je i dalje u javnim školama, međutim, privatne škole su imale ograničenja u procesu: 1) morale su primiti svako dete koje želi da ih pohađa, 2) nisu smele da naplaćuju nikakve dodatne troškove od svojih učenika, preko troškova koje su dobijali iz javnih fondova.\nTo znači da bi privatni vrtići, lekari, notari, buduće naše privatne škole u javnom sistemu, itd, ukoliko bi želeli da sledimo švedski model, morale da se ponašaju isto.\nŠta mislite, hoće li kod nas biti tako ili ne?\n← Tajna medijske cenzure\nVesnin predlog →


Stefanović: Lažna levica svaki put izneverila – NovostiDana.rs\nStefanović: Lažna levica svaki put izneverila\nStefanović: Zamrlo je sindikalno organizovanje\nBorko Stefanović položio venac na spomenik Dimitriju Tucoviću na Trgu Slavija\nU Srbiji postoji otreba za jednakošću, solidarnošću, socijalnom pravdom i socijalnom državom, ali problem je što su oni koji su se predstavljali kao levica svaki put okrenuli leđa radnicima, poručio je danas predsednik Levice Srbije Borko Stefanović. Stefanović je, posle polaganja venaca na spomenik vođi socijalističkog pokreta u Kraljevini Srbiji Dimitriju Tucoviću na Trgu Slavija, rekao da je u svetu rada u Srbiji situacija veoma teška.\nBEOGRAD – U Srbiji postoji otreba za jednakošću, solidarnošću, socijalnom pravdom i socijalnom državom, ali problem je što su oni koji su se predstavljali kao levica svaki put okrenuli leđa radnicima, poručio je danas predsednik Levice Srbije Borko Stefanović.\nStefanović je, posle polaganja venaca na spomenik vođi socijalističkog pokreta u Kraljevini Srbiji Dimitriju Tucoviću na Trgu Slavija, rekao da je u svetu rada u Srbiji situacija veoma teška.\n„Niko se ne pridržava Zakona o radu, zamrlo je sindikalno organizovanje, jer njihove vođe prave stalne kompromise sa vlašću, ko god je na vlasti“, rekao je Stefanović.\nPrema njegovim rečima, perspektiva levice u Srbiji je dobra, mada to građani, rekao je, nisu prepoznali.\nStefanović je istakao i da u Srbiji danas niko ne obeležava Prvi maj – sindikati zbog Uskrsa, a od partija leve orijentacije postoje samo Levica Srbije i Socijaldemokratska unija (SDU), dok su ostalo partije „lažne levice“.


Gradonačelnik Beograda Zoran Radojičić sastaće se danas s gradonačelnikom Ljubljane Zoranom Jankovićem, čime će zvanično početi dvodnevnu posetu slovenačkoj prestonici. Kako je najavljeno, nakon prijema u Gradskom veću, uslediće bilateralni razgovori i prezentacije na nekoliko tema.\nZvaničnici Ljubljane predstaviće strateške i akcione planove, okarakterisane kao "zelene" i "pametne", a zatim će uslediti pregled ostvarenih projekata koji su pomogli tom gradu da dobije naziv "Zelena prestonica Evrope".\nDelegacija Beograda će nakon toga obići radove na projektu obnavljanja šetališta Breg, duž reke Ljubljanice.\nZa sutra je najavljena prezentacija projekta "Širenje pešačke zone u centru Ljubljane", kao i obilazak konkretnih lokacija.\nNastavak saradnje Beograda i Šangaja\nTakođe, zakazan je i sastanak na temu spomenika Jerneju Kopitaru, austrijskom zvaničniku i pokrovitelju Vuka Karadžića, koji će biti postavljen u Beogradu, na uglu ulica Džordža Vašingtona i Palmotićeve, a dar je Ljubljane.\nTokom posete Ljubljani, delegacija Beograda imaće priliku da s čelnim ljudima slovenačke prestonice razmeni iskustva, produbi saradnju i konkretizuje zajedničke projekte.\nU delegaciji Beograda je i glavni urbanista Milutin Folić.


Problemi đaka u školi u Vučju i dalje aktuelni\nBeta 12. januara 2016. 17:00\nPetnaestak roditelja protestovalo je danas zahtevajući da se Osnovna škola „Bora Stanković“ u Vučju kod Leskovca osposobi za normalno odvijanje nastave.\nUčionice, nastavnički kabineti i fiskulturna sala na spratu te škole ne koriste se godinu dana jer nisu bezbedni, pošto se u jednoj od učionica tokom noći obrušio montažni plafon težak oko 350 kilograma i pao na školske klupe.\nNastava se održava u prizemlju škole i u susednoj srednjoj Tehničkoj školi.\n„Dešava se da se nastava drži u nastavničkoj kancelariji, ne obavljaju se dodatne aktivnosti zbog nedostatka prostora, dovedena je u pitanje i nastava fizičkog jer je sala na spratu, a o tragediji koja je mogla da se dogodi da i ne govorimo. Pitam gradonačelnika Leskovca i njegove saradnike da li bi godinu dana sedeli skrštenih ruku da su njihova deca djaci ove škole“, rekla je novinarima Danijela Zagorac, majka dva osnovca.\nDirektorka škole Nadica Filipović kazala je da je otežan rad sa decom koja idu samo u jednu smenu.\n„Deca ostaju u školi do šest uveče, i po sat vremena čekaju na autobuse za udaljena sela. Ne koristimo nastavničke kabinete, a teško uklapamo i raspored, jer ima nastavnika koji rade u više škola“, istakla je Nadica Filipović.\nSpuštena plafonska konstrukcija pala je nekoliko meseci pošto je postavljena u toj, ali i u drugim učionicama na spratu škole, pa je prosvetna inspekcija zabranila korišćenje celog sprata.\nU medjuvremnu su policija i Osnovno tužilaštvo u Leskovcu ustanovili da nema krivične odgovornosti izvodjača, a pad plafona pripisan je elementarnoj nepogodi, budući da je te noći duvao jak vetar u Vučju, a jedan prozor na učionici je bio otvoren.\nNačelnica Uprave za društvene delatnosti Leskovca Suzana Stanković Ilić, koja je prisustvovala protestu, rekla je da je lokalna samouprava čekala da se okonča rad istražnih organa.\n„U oktobru prošle godine smo obavešteni da je slučaj arhiviran i da nema krivične odgovornosti. Izvodjač radova je pristao da o svom trošku sanira štetu, ali je jedan od uslova bio da se formira gradska komisija koja će odlučiti koji i kakvi radovi da se izvedu. Direkcija za urbanizam i izgradnju će do kraja ove nedelje formirati komisiji i već naredne nedelje će se krenuti u sanaciju“, obećala je Ilićeva.\nŠkolu „Bora Stanković“ pohadja 369 učenika iz Vučja i okoline.


Radar piše kazne: Vozači, oprez, na ovim putevima Srpske bahate vozače od sutra lovi "dual" | BL Portal\nRadar piše kazne: Vozači, oprez, na ovim putevima Srpske bahate vozače od sutra lovi “dual”\n16. Oktobra 2020. 11:29\nNa području Prijedora, Kozarske Dubice, Novog Grada i Kostajnice sutra počinje pojačana kontrola učesnika u saobraćaju “dual” radarom, najavljeno je danas iz prijedorske Policijske uprave.\n“Dual” je savremeni radarski sistem koji laserski mjeri brzinu motornih vozila u više saobraćajnih traka u oba pravca, do 500 metara udaljenosti, bez obzira na doba dana i vremenske prilike i bez zaustavljanja vozila.\nPolicijska uprava Prijedor apeluje na vozače da poštuju saobraćajne propise i pravila, posebno kada je riječ o ograničenjima brzine, jer se odgovornim ponašanjem doprinosi bezbjednosti svih učesnika u saobraćaju.\nKontrola “dualom” na području PU Prijedor trajaće do 14. novembra.\nTags: Dual, kazne, nesavjesni vozači\nMortus pijan ušao u saobraćaj: Sa 2,3 promila sjeo za volan, pa uhapšen\n“Kakva je to svadba na kojoj ne smije da se pleše”: Ogorčeni mladoženja pisao na više adresa\nPune ruke posla! Vatrogasci izašli na teren 845 puta ove godine\n30. Novembra 2020. 7:22


Na temelju čl. 6. i 9. Zakona o klasifikaciji djelatnosti u Bosni i Hercegovini (“Službeni glasnik BiH”, broj 76/06, 100/08 i 32/10) Agencija za statistiku Bosne i Hercegovine, je donijela Odluku o klasifikaciji djelatnosti BiH 2010, koja je objavljena u “Službenom glasniku BiH” broj 47/10 od 08. lipnja 2010. godine. Sastavni dio ove Odluke čine:\na) Klasifikacija djelatnosti BiH 2010,\nb) Klasifikacija djelatnosti BiH 2010 sa objašnjenjima,\nc) Metodologija za statističku primjenu Klasifikacije djelatnosti BiH 2010.\nOdluka je stupila na snagu danom objavljivanja u “Službenom glasniku BiH”, a primjenjivat će se od 1. januara 2011. godine.\nAgencija za statistiku Bosne i Hercegovine, uz podršku Ureda za međunarodni razvoj Vlade Velike Britanije (DFID) organizuje konferenciju „Aspekti siromaštva i socijalne uključenosti“, koja će se održati 6. jula 2010. godine u Sarajevu. Na konferenciji će biti razmatrano trenutno stanje podataka o siromaštvu i socijalnoj uključenosti za Bosnu i Hercegovinu i njihove buduće aktivnosti, uključujući proširenu „Anketu o potrošnji domaćinstava“ (APD). Tokom konferencije razmatrati će se potencijal proširene APD da bi se obezbijedili relevantni indikatori za korisnike podataka, kao i potreba za uvođenjem održivog sistema za pripremu statistike o siromaštvu i uslovima života.


e-novine.com - Mapa puta za dijalog o ukidanju viza\n14.06.2012 - 13:50\nKosovo - EU\nMapa puta za dijalog o ukidanju viza\nEvropska komesarka za unutrašnje poslove Sesilija Malmstrem je potpredsednici kosovske vlade Vljori čitaku u Briselu uručila mapu puta za početak dijaloga o mogućem ukidanju viza EU za građane Kosova. Malmstrem je naglasila da će taj dijalog biti nešto duži od onog koji su dosad, u takvom psotupku, imale zemlje regiona, ali je podvukla da su i u slučaju Kosova merila potpuno ista samo znatno podrobnija\nEvropska komesarka za unutrašnje poslove: Sesilija Malmstrem\nEvropska komesarka je naglasila da su ključna merila koja morju ispuniti kosovske vlasti dobro upravljanje granicama, poštovanje sporazuma o readmisiji sa EU, bezbednost dokumenata, poštovanje temeljnih prava i broba protiv korupcije i kriminala.\nČitaku je rekla da je uručivanje mape puta za viznu liberalizaciju Kosovu prekretnica na putu evropskih integracija.\nOna je rekla da Kosovo sada mora snažno da radi na tome, ali je izrazila uverenje da su vlasti u Prištini sposobne da obave taj zadatak.\nMalmstrem je rekla da u slučaju Kosova nema nikakvih posebnih merila niti uslova za viznu liberalizaciju u odnosu na uslove koji su važili za susedne zemlje u regionu, ali je objasnila da su ti uslovi razrađeni mnogo podrobnije.\nEvropska komesarka naglasila je da se sve mora ispuniti i da će se o tome raspravljati stalno sa vlastima u Prištini, dok će Evropska komisija stalno o tome obaveštavati Savet ministara.Ona je podvukla da je svih 27 članica EU odobrilo davanje mape puta Kosovu za dijalog o liberalizaciji viznog režima.\nNa pitanje da li su u suštini uslovi za Kosovo ipak stroži nego za ostale zemlje regiona, čitaku je uzvratila da je bez sumnje Hrvatskoj bilo teže da ispuni uslove nego Bugarskoj i Rumuniji, Srbiji teže nego Hrvatskoj, pa je sad i Kosovu teže nego Srbiji.\nNa pitanje da li će situacija na severu Kosova predstavlajti problem za ispunjavanje uslova iz mape puta, Malmstrem je kazala da je na severu Kosovsa situacija teška sama po sebi, ali da u mapi puta ne postoje neki posebni uslovi koji se tiču severa Kosova.\nZajedno sa Vljorom Čitaku na konferenciji za novinare učestvovao je i kosovski ministar unutrašnjih poslova Bajram Redžepi.\nPotpredsednica kosovske vlade: Vljora Čitaku\nMapa puta za viznu liberalizaciju sadrži listu reformi koje će morati da se sprovedu da bi i građani Kosova mogli bez viza da putuju u EU, saopštila je Evropska komisija.\nEvropska unija je zvanično 19. januara 2011. pokrenula dijalog sa Prištinom o liberalizaciji viznog režima za građane Kosova, koji jedini na Zapadnom Balkanu ne mogu da putuju bez njih u EU, ali put do bezviznog režima može da traje godinama, preneo je portal EurAktiv.\nOd vlasti Kosova se, kako je navela Komisija, traži da ispune zahteve o slobodi kretanja, poput reintegracije i readmisije, bezbednosti dokumenata, upravljanja granicom i migracijama, borbe protiv organizovanog kriminala i korupcije i osnovnih prava, a to su i slabe strane Kosova na koje Komisija ukazuje i u izveštajima o napretku.\nPriština je sklopila sporazume o readmisiji sa više članica EU, uključujući Nemačku, Francusku, zemlje Beneluksa, česku, Austriju i Finsku, a 2010. je Kosovu usvojen i Zakon o readmisiji navodi EurAktiv Srbija. Pet članica EU ne priznaje Kosovo, koje sa EU ne pregovara kao država, već u skladu sa rezolucijom 1244 UN.\nHašim Tači o nastavku dijaloga\nŽelimo bolji život za sve građane Kosova\nBriselskim sporazumom svi dobitnici\nEkstremi iz SPC bit će poraženi\nMesec dana pritvora za Keljmendija\nGrađani nezadovoljni vladom\nJoš jedan incident u Kosovskoj Mitrovici\nEksplozija u Bošnjačkoj mahali\nPlatforma Srbije smetnja dijalogu\nPakistan priznao Kosovo\nPravoslavni uskrs je državni praznik i na Kosovu\nHaradinaj nije kriv\nBeli Albanci u belome svetu\nSrbi povratnici hoće da se isele\nRezultati prvog kosovskog popisa\nNikolić promoviše kulturu straha i tlačenja


BRITANIJA HOĆE DA TUŽI ŠPANIJU ZBOG ODNOSA PREMA GIBRALTARU | TV KANAL 9 NOVI SAD\nNaslovna VESTI SVET BRITANIJA HOĆE DA TUŽI ŠPANIJU ZBOG ODNOSA PREMA GIBRALTARU\nBritanija “ozbiljno razmatra” pokretanje tužbe protiv Španije zbog pooštrenja kontrola na granici sa Gibraltarom, usled čega je došlo do velikih gužvi na graničnim prelazima, izjavio je portparol britanskog premijera Dejvida Kamerona.\nOn je naveo kako vlada u Londonu smatra da je pooštrena kontrola na granici Španije sa Gibraltarom “politički motivisana i potpuno nesrazmerna”.\nPortparol je dodao da je premijer “veoma razočaran” time što Španija proteklog vikenda nije ublažila graničnu kontrolu i istakao da bi tužba protiv te zemlje, koja bi bila pokrenuta kod organa Evropske unije, bila “prva mera te vrste” u tom bloku. Juče je španski list “Pais” objavio, citirajući diplomatske izvore, da bi vlada u Madridu mogla da “iznese” pred Ujedinjene nacije svoj spor sa Britanijom oko Gibraltara.\nSpor između Britanije i Španije oko Gibraltara je intenziviran pošto su vlasti te britanske prekomorske teritorije, na koju pravo polaže i Španija, objavile da planiraju izgradnju veštačkog grebena. Zvanični Madrid, medjutim, tvrdi da bi taj greben sprečio prolaz španskim ribarskim brodovima.\nGibraltar je ranije optužio Španiju da namerno zadržava automobile koji ulaze na tu malu britansku prekomorsku teritoriju, detaljno pretresajući svako vozilo, pa se na granici poslednjeg vikenda u julu čekalo i po sest sati. Španija se odrekla Gibraltara, teritorije od samo 6,8 kvadratnih kilometara, 1713. godine ali već dugo tvrdi da bi on trebalo da joj bude vraćen, piše “Radio 021”.\nPrethodni tekstVIMINACIJUM – RASPUST UZ NAUKU\nSledeći tekstSANACIJA PUTA U KISAČKOJ


Vulin: ZSO da se formira što pre\nMinistar bez portfelja zadužen za Kosovo i Metohiju Aleksandar Vulin rekao je da Zajednica srpskih opština treba da se formira što pre i da je “Srpska” spremna na koalicije radi objedinjavanja svih Srba.\nVulin je rekao da se konstitutivna sednica Zajednice srpskih opština očekuje krajem januara ili počekom februara sledeće godine i naglasio da je potrebno da se ZSO formira što pre, jer to unapređuje položaj Srba u svakom pogledu.\n"Opštine na Kosovu i Metohiji imaju rok od 30 dana da formiraju svoje većine, posle tog roka većine će se izjasniti o ZSO. Dakle teoretski može i pre. Što se tiče Vlade Srbije, kada bi bilo moguće želeli bismo da se formira već sutra", kazao je Vulin.\nVulin je rekao i da je uveren da će svih deset opština ući u Zajednicu srpskih opština ali i da će se velika borba voditi oko statuta, koja će sve ovlašćenja ući u nju, kako će zaživeti i šta će se dalje dešavati.\n"Briselskim sporazumom je predviđeno da ZSO ima potpunu kontrolu nad urbanim planiranjem, ekonomskim razvojem, zdravstvom i školstvom", naveo je Vulin.\nVulin je rekao i da je "Srpska" spemna na koalicije, jer je cilj objedinjavanje svih Srba.\n"Očekujem da će ostale srpske liste biti raspoložene da uđu u koaliciju sa "Srpskom" i mi ćemo naravno praviti koalicije i ne samo zato što su nam potrebne, nego čak i tamo gde nam nisu potrebne. Hoćemo da objedinimo sve Srbe, "Srpska" je dobar način za to", rekao je Vulin.\nMinistar Vulin je dodao i da bi bilo prilično logično da sedište ZSO bude u severnom delu Kosovske Mitrovice ali naglašava da ljudi koji će formirati Zajednicu nisu "lutke" Beograda, već da će samostalno odlučivati.


Održana komemoracija Tomislavu Grizelju, čovjeku sa strategijom i vizijom\nPOZNATI BH. PRIVREDNIK\nDobitnik je priznanja menadžer godine Kantona Sarajevo 2000. godine, Federacije BiH 1997. i 1999. godine, najmenadžer 2002. BiH, a zatim i menadžer desetljeća 2002. i Šestoaprilske nagrade Grada Sarajeva 2005. godine\nDirektor Udruženja poslodavaca Federacije BiH Mladen Pandurević kroz prisjećanja na Tomislava Grizelja kazao je između ostalog da je bio uvijek tačan, odgovoran prema poslu, te rekao da je Grizelj svojim načinom rada mjenjao odnos prema poslu.\n-Tomo, kako smo ga svi zvali bio je idealan izbor u vrijeme kada se trebalo izboriti za glas poslodavaca. Onih koji rade i stvaraju nove vrijednosti - kazao je Smailbegović.\nOn je zaista bio i veliki Bosanac i Hercegovac. Čovjek koji je uvijek živio za Bosnu i Hercegovinu, koji je radio za Bosnu i Hercegovinu. Ovo je zaista veliki gubitak kako za nas kao udruženje, za poslovnu zajednicu i za BiH -kazao je Smailbegović.\nTomislav Grizelj bio je jedan od osnivača Udruženja poslodavaca FBiH i Asocijacije poslodavaca BiH, te prvi predsjednik UO obje organizacije. Njegove aktivnosti na samom početku Udruženja poslodavaca FBiH podrazumijevale su organizaciju ovog udruženja po kantonima te uspostavu Ekonomsko-socijalnog vijeća FBiH, s ciljem stvaranja korektnijih odnosa sa Sindikatom i Vladom FBiH.\nPokrenuo je brojne inicijative, između ostalih i inicijativu o reformi javnog sektora pod nazivom "Buldožer" koja je rezultirala značajnim pomacima u poslovnom ambijentu na cjelovitom tržištu BiH. Dao je izuzetan doprinos u razvoju i afirmaciji ugleda Udruženja u cilju da se glas poslodavaca čuje na svim nivoima vlasti UPFBiH i aktivno učestvuje u kreiranje poslovne politike, kao i izuzetan dugogodišnji uspješan rad u organima Udruženja i Asocijacije.\nDirektno je učestvovao u gasifikaciji grada Sarajeva, izradi i održavanju mašinskih postrojenja za potrebe ZOI''84. Tokom agresije na BiH i nakon nje učestvovao je u hitnim sanacijama i obnovi Sarajeva, ali i cijele BiH. Godine 1991. je proglašen za menadžera godine Republike Bosne i Hercegovine, a sponzorirao je Konferenciju o obnovi Sarajeva 1994. godine.


Dalma: Obožavam pljeskavicu, obećavam pohod na medalju u Riju\nN. Todorović / M. Jovanović\nDalma Benedek-Ružičić je godinama donosila medalje Mađarskoj, a sada je sjajna kajakašica zablistala i pod srpskom zastavom na Evropskom prvenstvu u Portugalu, gde je osvojila dve zlatne medalje. Ona je za "Blic TV" govorila šta voli od srpske hrane i pića, da ne može bez pljeskavice, i najavila pohod na medalju na Olimpijskim igrama u Riju 2016. godine.\n"Prve reči koje sam naučila na srpskom su pljeskavica, rakija, ne, ne, šalim se, znam neke osnovne reči. Dobar dan, kako ste, doviđenja, i naravno reč odmor, pošto vidite kakve su mi ruke od treninga", rekla je Dalma neskidajući osmeh sa lica.\nSrpska kajakašica je otkrila i da je pljeskavica obavezna na njenom meniju kad god ima priliku, a o planovima na vodi i narednim Olimpijskim igrama je rekla.\n"Ima još tri godine, daću sve od sebe, treniram svakodnevno i nadam se da ću biti u najboljoj formi u životu i da ću imati odlični trku. Svašta može da se dogodi. Ne mogu da obećam medalju, ali radiću na tome da je osvojim, to obećavam", poručila je simpatična Dalma.\nEvropsko prvenstvo u kajaku\nPANDEMIJA POMELA I SPORTOVE NA VODI Otkazana skoro sva takmičenja, na programu ostalo SAMO JEDNO!\nSrbija domaćin dva svetska prvenstva u hokeju 2019.\nMilorad Čavić, naš najbolji plivač svih vremena, ostao je upamćen po mnogo stvari, ali se njegov potez na Evropskom prvenstvu u Ajndhovenu i dalje prepričava.\nDOČECI POSTALI NAVIKA Duško Pijetlović: Ovo je kao droga, mi smo braća\nVaterpolisti Srbije su dočekani na balkonu Skupštine grada Beograda posle osvajanja četvrtog uzastopnog Evropskog prvenstva.\n"TOMONTENEGRO MOŽDA I PRE 1. APRILA" Evo kako će raditi novi crnogorski avio-prevoznik i šta će biti sa radnicima\nPLIVANJE ZA ČASNI KRST U SRPSKOJ Jović najbrži u Banjaluci; Drljača u Prijedoru pobedio po sedmi put (FOTO)\nKonačno neko brani Novaka! Preokret, prvi čovek Australijan opena MORAO DA ZAŠTITI Đokovića: On nije davao zahteve\n(VIDEO) Viki Miljković POKAZALA BUJNE GRUDI U plavom sakou pozirala, sve joj ispalo: "Au, ženo"\nCrnogorku Ninu pamtimo iz ''Operacije Trijumf'', danas izgleda BRUTALNO, a jedno je ostalo isto!\nSTEFAN KARIĆ ULAZI U ZADRUGU 4? Oglasio se OSMAN, podgrejao SUMNJE!


Đukanović: Hapšenje Marovića potvrda da nema selektivne pravde\nDešavanja kroz pravosudni slučaj u vezi sa Svetozarom Marovićem potvrda su da država Crna Gora funkcioniše, rekao je premijer i lider Demokratske partije socijalista (DPS), Milo Đukanović, i poručio da se ne plaši da bi on tokom istrage mogao biti pomenut u negativnom kontekstu.\n"Ovo što se sada događa, kroz pravosudni slučaj vezan za Marovića, potvrđuje da država Crna Gora funkcioniše, da njene institucije obavljaju posao onako kako je predviđeno Ustavom i zakonom, da organi kojima je to u opisu posla pokazuju sumnju u odnosu na određeni broj poslova u kojima oni smatraju da je učestvovao Marović“, kazao je Đukanović novinarima u Privrednoj komori.\nKako je dodao, pokazuje se da je bez osnova bila sumnjičavost jednog broja lidera partija konkurentskih DPS-u da u Crnoj Gori funkcioniše neka selektivna pravda.\n„Nema selektivne pravde, svi smo pojedinačno dostupni ustavnom i pravosudnom sistemu države i svi smo u obavezi da se po istim pravilima suočimo sa tom okolnošću i pokušamo argumentima da dokažemo da su te sumnje bez osnova“, poručio je Đukanović.\nOdgovarajući na pitanja da li se plaši da bi ista sudbina mogla zadesiti i njega, zbog spekulacija da bi Marović mogao progovoriti o sumnjivim poslovima Đukanovića i njegove porodice, odnosno da li strahuje da ga Marović tokom istrage pomene u negativnom kontekstu, što bi moglo da isprovocira na taj način novu istragu, Đukanović je rekao – „a zašto bih se plašio“.\n„Rekao sam da su to gluposti, samo sam pokušao da to kažem na fin način, ali sad moram da ekspliciram. Dakle, pozvao sam da svi budemo u elementarnoj mjeri ljudski, dostojanstveni i profesionalni, a ne da spekulišemo“, kazao je Đukanović.\nĐukanović je rekao da želi sve najbolje Maroviću, u dokazivanju nevinosti, u nuđenju argumenata koji će negirati ono što je sada sadržano u prijavi koja je osnov za vođenje istrage koja će, kako očekuje, sjutra vjerovatno biti pretočena u optužnicu.\nNa pitanje da li će premijersku funkciju obavljati i u ovo doba 2016. godine, Đukanović je rekao „mnogo dalje od toga“.


Dva ukrajinska obaveštajca prešla na stranu ustanika - Sputnjik Srbija\n15:23 22 Jun 2021\nDva ukrajinska obaveštajca prešla na stranu ustanika\n13:05 16.06.2015 (osveženo 16:19 05.10.2015) Preuzmite kraći link\nU ponedeljak je preneto da su Aleksej i Jurij Mirošničenko, pripadnici spoljnoobaveštajne službe u Ambasadi Ukrajine u Francuskoj, izjavili da su prešli na stranu Luganske narodne republike. Oni su naglasili da je to dobrovoljna odluka, doneta zbog neslaganja sa politikom sadašnje kijevske vlasti.\nU DNR, gde su ranije saopštili da su u oblasti linije razdvajanja primetili premeštanje teške vojne tehnike ukrajinskih snaga, izjavili su da situacija u Donbasu može svakog časa da eskalira. U susednoj LNR su sigurni da intenzivna granatiranja naseljenih mesta imaju za cilj prekid mirovnih pregovora u Minsku.\nSa svoje strane, potparol Ministarstva odbrane Donjecke narodne republike Eduard Basurin saopštio je da vojnici koji se nalaze pod kontrolom Kijeva premeštaju tešku vojnu tehniku na teritoriji Donbasa koja se nalazi pod njihovom kontrolom.


Dan žena u TC BIG - Svet portal\nHome Dan žena u TC BIG\nTC BIG i magazini Lepota i zdravlje i JOY i ove godine potrudiće se da svim damama koje 8. marta posete ovaj tržni centar naprave naročit ugođaj. Pored dodatnih sniženja koje će svakoga odobrovoljiti tokom kupovine za 8. mart, posetioce očekuje i bogat program za sve generacije.\nU sklopu dečije igraonice ukrašavanja medenjaka, najmlađi posetioci BIG centra imaće prilike da naprave najslađe i najoriginalnije poklone za svoje mame, bake i sve njima drage žene. Nakon zabave za najmlađe i najslađe, članice Joga saveza Srbije imaće svojevrsni performans na glavnoj bini i zanimljivu radionicu o jogi, kao i o tome kako se uspostavlja ravnoteža u životu.\nTokom celog dana svi posetioci BIG centra moći će da se potpišu na specijalno dizajniranu tablu i na taj način podignu glas protiv nasilja nad ženama koje je, čini se, u još većem porastu. Pored toga, organizacije “…Iz kruga” i “SOS ženski centar” promovisaće i mobilnu aplikaciju “Bezbedna”, koja je namenjena svim ženama.\nU sklopu književnog kutka svoje romane promovisaće Jelena Bačić Alimpić, a uz to će i potpisivati knjige svim zainteresovanim posetiocima.\nPoseban segment zauzima “BIG Makeover za moju omiljenu ženu“, u sklopu kog će tri žene koje su pobedile na onlajn konkursu dobiti kompletni mejkover – od garderobe, preko šminke i frizure pa sve do večere u jednom od novosadskih restorana. Svi zainteresovani mogu prijaviti svoje majke, bake, drugarice, komšinice i ostale “žene-heroje” od 1. marta na sajtu www.lepotaizdravlje.rs. Potrebno je navesti zbog čega je prijavljena žena posebna, redakcije magazina JOY i Lepota i zdravlje odabraće tri najoriginalnija odgovora, a predložene žene obradovati mejkoverom.\nMagazin JOY poziva svoje čitateljke da 8. marta dođu u BIG u svom najboljem street izdanju, a žiri sačinjen od modnih urednika i stručnjaka odabraće najbolje i objaviti njihove kombinacije u štampanom izdanju JOY-a.\nNa kraju dana posetioce očekuje zabavni igra „Obuci BIG lutku“. U celom tržnom centru nalazi će se obeleženi odevni predmeti i zadatak prijavljenih jeste da naprave najbolju odevnu kombinaciju i obuku BIG lutku! Po izboru stručnog žirija, stilista najbolje obučene lutke dobija nagradno putovanje.\nA do tada pogledajte kako je prošle godine protekla ova manifestacija…


LSV i SVM protiv suštinskih izmena Statuta Vojvodine | Autonomija\nLSV i SVM protiv suštinskih izmena Statuta Vojvodine\nPoslanici Lige socijaldemokrata Vojvodine (LSV)i Saveza vojvođanskih Mađara najavili su danas da neće pristati…\n23. juna 2009\nPoslanici Lige socijaldemokrata Vojvodine (LSV)i Saveza vojvođanskih Mađara najavili su danas da neće pristati na „suštinske“ izmene Statuta Vojvodine istakavši da je predloženi tekst „minimum na koji mogu da pristanu“.\nPoslanica LSV Aleksandra Jerkov rekla je novinarima u Skupštini Srbije da će ta stranka pristati samo na one promene statuta koje će voditi usklađivanju sa Ustavom Srbije, kao i da za nije prihvatljivo smanjenje predviđenih nadležnosti Pokrajine.\nKako je navela, LSV će pristati samo na one dogovore o Statutu „koji budu vođeni na zvaničnom nivou“, odnosno na sednici Izvršnog veća Vojvodine.\n„Sve što bude svedeno na untar stranačke dogovore za nas neće biti prihvatljivo“, istakala je Jerkov i dodala da je predloženi tekst Statuta „minimum na koji je LSV mogla da pristane“.\nPoslanik Saveza vojvođanskih Mađara Laslo Varga rekao je novinarima da su za tu stranku neprihvatljive „suštinske izmene“ Statuta, ali da su prihvatljiva „eventualna terminološka usaglašavanja bez ulaženja u suštinu“ tog dokumenta.\nVarga je rekao da odgovore na pitanja o Statutu očekuje nakon sastanka predsednika SVM Ištvana Pastora sa predsednikom Demokratske stranke Borisom Tadićem.\nDodao je da zakon o nadležnostima Vojvodine i Statut treba da budu na dnevnom redu republičkog paralamenta što pre, jer je, kako je naveo, istekao ustavni rok za njegovo usvajanje.\n„Duboko se nalazimo u neustavnom stanju, a to je ozbiljna prepreka ka evropskim integracijama“, upozorio je Varga.\nPoslanik G17 plus Vlajko Senić kaza je da će zakon o nadležnostima biti prosleđen Skupštini kada se dogovore lideri stranaka vladajuće koalicije.\n„Nema nikakve sumnje da se na izradi Statuta Vojvodine radi već duže vreme i da ne postoji neka jasna saglasnost kako taj akt treba da izgleda“, rekao je Senić i dodao da ne očekuje da će on biti u Skupštini pre septembra.\nŠef poslaničke grupe Socijalističke partije Srbije Jedinstvene Srbije Branko Ružić istakao je da je za SPS važno da statut Vojvodine i zakon o nadležnostima „budu u korelaciji“ sa Ustavom Srbije.\nKako je naveo, kada će zakon o nadležnostima ući u skupštinsku proceduru zavisi od Vlade Srbije.\nPoslanik Demokratske stranke Srbije Željko Tomić kritikovao je što se kasni sa donosenjem zakona o nadležnostima ponavljajući stav DSS da je Statut Vojvodine neustavan.\nŠef poslaničke grupe Srpske radikalne stranke Dragan Todorović rekao je da je najbitnije da se ne prave greške i da treba da se postigne konsenzus svih parlamentarnih stranaka kada je u pitanju Statut.


Koncert grupe "Farlanders" u Beogradu\nKoncert grupe „Farlanders“ u Beogradu\nEtnodžez-rok grupa Farlanders iz Moskve održaće koncert u Domu omladine Beograda 9. februara 2002. godine, sa početkom u 21h. Nastupom u Domu omladine ovaj sastav započinje koncertnu sezonu u 2002. godini – s obzirom na to da nije čest slučaj da inostrane grupe započinju evropske ili svetske turneje koncertom u Beogradu, ovaj nastup dobija novu, pored muzičke, ništa manje važnu dimenziju.\nGrupa „Farlanders“ je formirana 1994. godine iz grupe „Alliance“, koja je važila za jednu od najznačajnijih ruskih rok i pop grupa. Vođena pevačicom/tekstopiscem/gitaristom Inom Želenajom (na slici), grupa „Farlanders“ je objedinila rok, džez i klasičnu muziku, kao i folklorne elemente u svojoj interpretaciji ruske muzike. Do sada su objavili dva albuma: „Farlander“ (1998) i „Moments“ (2000, uživo). Pored već objavljenog materijala, beogradska će publika biti u prilici da prva čuje i njihove nove, neizvođene kompozicije.\nSastav „Farlanders“ se već predstavio beogradskoj publici učešćem na renomiranom festivalu „Ring Ring“ 2000. godine. Nakon sjajnog prijema beogradske publike, odlučili su da evropsku turneju započnu upravo u Beogradu, u prostoru Doma omladine, koji je i organizator koncerta.\nDom omladine Beograda – „Farlanders“\n„Farlanders“ – discography\nJazzdimensions: intervju sa grupom „Farlanders“


SAD: Nove sankcije kao pritisak na Iran da se vrati sporazumu\nTanjug 17. juna 2022. 08:55\nVAŠINGTON – Sjedinjene Države su uvele sankcije kompanijama u Kini i Ujedinjenim Arapskim Emiratima , kao i mreži iranskih firmi koje pomažu izvoz iranskih petrohemijskih proizvoda, u cilju povećanja pritiska na Teheran da se obnovi nuklearni sporazum iz 2015, saopštilo je američko ministarstvo.\n„U odsustvu dogovora, nastavićemo da koristimo naše sankcije da ograničimo izvoz nafte, naftnih derivata i petrohemijskih proizvoda iz Irana“, rekao je američki zvaničnik.\nU Teheranu, zamenik iranskog ministra spoljnih poslova odbacio je nove sankcije kao neefikasne.\n„Naša petrohemijska industrija i njeni proizvodi su dugo bili pod sankcijama, ali naša prodaja je nastavljena kroz različite kanale i nastavićemo tako“, rekao je ovaj iranski zvaničnik.\nČinilo se da je nuklearni sporazum Irana sa velikim silama blizu ponovnog oživljavanja u martu, ali su pregovori delimično blokirani oko toga da li će Vašington da izbaci iransku Islamsku revolucionarnu gardu, elitno krilo iranske vojske, sa liste stranih terorističkih organizacija, navodi Rojters.


Milići i Vlasenica: Izgradnja hladnjača za skladištenje voća\nMeđunarodna humanitarna organizacija Care International finansirat će izgradnju tri mini hladnjače za skladištenje jagodičastog voća proizvođača sa područja Milića i Vlasenice, izjavio je šef kancelarije ove organizacije za regiju Birač sa sjedištem u Srebrenici Branislav Tanasijević.\nObjavljeno 24.12.2015 11:31\nTanasijević je rekao da je sprovedena procedura i da se na javni poziv prijavilo više uzgajivača jagodičastog voća zainteresovanih za izgradnju hladnjača za skladištenje voća. Care International je odabrao domaćinstva Milade Đurić i Snježane Pavlović iz Milića i Snježane Stupar iz Vlasenice kojima će omogućiti izgradnju mini hladnjača.\n"Na području ove dvije opštine posljednjih godina uzgoj jagodičastog voća je u ekspanziji, zasađeni su i proširuju se brojni malinjaci i plantaže drugog jagodičastog voća. To je dovelo do potrebe za izgradnjom hladnjača za skladištenje tog voća da bi se prodavalo kupcima kada mu je optimalna cijena i bile spriječene ucjene nakupaca i otkupljivača u toku sezone berbe", ocijenio je Tanasijević. On je rekao da su to razlozi zbog kojih su se odlučili da finansiraju izgradnju tri mini hladnjače koje će biti završene i pripremljene za korištenje do početka sezone berbe maline iduće godine.


STANJE DEVIZNIH REZERVI I KRETANJA NA MEĐUBANKARSKOM DEVIZNOM TRŽIŠTU U NOVEMBRU 2013. GODINE\nDevizne rezerve Narodne banke Srbije su na kraju novembra iznosile 10.362 miliona evra, čime se obezbeđuje pokrivenost novčane mase M1 od 332 odsto i pokrivenost od sedam meseci uvoza robe i usluga.\nVeći devizni priliv u novembru realizovan je po osnovu prodaje hartija od vrednosti Republike Srbije denominovanih u evrima na domaćem finansijskom tržištu u iznosu od 135,7 miliona evra i korišćenja kredita i donacija u ukupnom iznosu od 20 miliona evra.\nNajveći odliv iz deviznih rezervi u istom periodu realizovan je po osnovu isplate dospelih hartija od vrednosti Republike Srbije denominovanih u evrima u iznosu od 100 miliona evra. Pored toga, odliv je realizovan i po osnovu otplate duga Međunarodnom monetarnom fondu od 99,3 miliona evra, zatim povlačenja više izdvojene devizne obavezne rezerve banaka u neto iznosu od 49,4 miliona evra i izmirivanja obaveza prema inokreditorima od 30,8 miliona evra.\nNeto devizne rezerve, tj. rezerve umanjene za devizna sredstva banaka po osnovu obavezne rezerve, kao i za sredstva povučena od Međunarodnog monetarnog fonda, na kraju novembra su iznosile 7.039 miliona evra.\nNovembarski obim realizovane trgovine devizama na međubankarskom deviznom tržištu iznosio je 411,2 miliona evra i bio je za 307,4 miliona evra manji nego u prethodnom mesecu. Za prvih jedanaest meseci ove godine u međubankarskoj trgovini realizovano je ukupno 8.373,8 miliona evra.\nDinar je u novembru zadržao skoro istu vrednost prema evru. Da bi ublažila prekomerne dnevne oscilacije kursa, Narodna banka Srbije je intervenisala kupovinom deviza na međubankarskom deviznom tržištu u iznosu od 180 miliona evra.\nIzvor: Press služba Narodne banke Srbije, 11.12.2013.


ПОЛИЦИЈА ТРАЖИ „ТАЛЕНТОВАНОГ“ СТЕФАНА – ГСПРС Независност\nПОЛИЦИЈА ТРАЖИ „ТАЛЕНТОВАНОГ“ СТЕФАНА\nНасловна/Новости/Актуелно/ПОЛИЦИЈА ТРАЖИ „ТАЛЕНТОВАНОГ“ СТЕФАНА\nStudent Stefan Vlajković uspeo da prevari Fond za mlade talente, ali ne i švajcarske profesore – nije prošao prijemni ispit. Policija raspisala potragu za njim, ali on se još krije\nSTEFAN Vlajković, student koji je falsifikovao dokumente Fizičkog fakulteta u Beogradu, uspeo je da prevari Fond za mlade talente, ali ipak ne i Tehnički institut u Cirihu, iako se predstavljao kao njihov doktorand. Stefan je na osnovu krivotvorenog dokumenta da je dobio 25 desetki na Fizici „zaradio“ stipendiju od 7.000 evra za školovanje na prestižnom švajcarskom institutu, ali tamo nikada nije položio prijemni!\n– Stefan je samo polagao prijemni, ali nije prošao njihov test – kaže za „Novosti“ prof. dr Ivan Dojčinović, prodekan Fizičkog fakulteta, koji je prevaru i otkrio. – Profesor Hans Jakob Vorner nas je obavestio da Stefan nikada nije pohađao doktorske studije ovog prestižnog univerziteta.\nStefanova prevara, inače, teško da bi bila otkrivena, konstatuje Dojčinović, da se nije pojavio u medijima sa projektom „prvog srpskog satelita“:\n– Kada smo videli da priča o projektu u koji je uključena i NASA i da javno traži sponzorstva za taj satelit, bilo nam je sumnjivo.


Kad Rijad ucenjuje Vašington - 18.05.2016, Sputnik Srbija\nKad Rijad ucenjuje Vašington\nZašto Obaminu administraciju brine zakon koji bi omogućio porodicama žrtava 11. septembra da traže odštetu od saudijskih vlasti? Šta tačno stoji iza protivljenja... 18.05.2016, Sputnik Srbija\n20:09 18.05.2016 (Osveženo: 21:29 18.05.2016)\nZašto Obaminu administraciju brine zakon koji bi omogućio porodicama žrtava 11. septembra da traže odštetu od saudijskih vlasti? Šta tačno stoji iza protivljenja Obamine administracije zakonu i zašto ona tako brani Saudijsku Arabiju?\nAmerički Senat usvojio je zakon koji će omogućiti preživelima i rodbini ubijenih u napadima 11. septembra 2001. godine da podignu tužbe u kojima traže odštete od Vlade Saudijske Arabije. Da bi zakon stupio na snagu treba da ga usvoji i Predsednički dom i potpiše predsednik Barak Obama.\nMeđutim, portparol Bele kuće Džoš Ernest rekao je da je teško zamisliti da će predsednik Obama pristati da potpiše ovakav zakon, jer postoji ozbiljna zabrinutost da bi njegovo usvajanje moglo da oslabi poziciju SAD u drugim sudskim sistemima širom sveta. S druge strane, Rijad uporno negira bilo kakvu povezanost sa terorističkim aktima 2001. godine, a Saudijska Arabija je najavila da će, ukoliko SAD upere prst u njih kao pomagače terorista koji su izveli napade 11. septembra, prodati vrednosne papire i drugu imovinu u SAD u iznosu od 750 milijardi dolara.\n17 Maj 2016, 20:39\nTenzije je izazvala najava da će Obama do juna da odluči hoće li biti objavljeno poslednje poglavlje istrage, materijal od 28 stranica, o napadima koje je dosad nosilo oznaku „pretnja za nacionalnu bezbednost“. Spekuliše se da ono sadrži dokaze o finansijskoj povezanosti Saudijske Arabije i njenih bogatih državljana sa teroristima koji su izveli napade.\nŠta tačno stoji iza protivljenja Obamine administracija ovom zakonu i zašto ona tako brani Saudijsku Arabiju pitali smo Slobodana Jankovića sa Instituta za međunarodnu politiku i privredu. On ne veruje da je reč isključivo o odnosima SAD i Saudijske Arabije.\n„Rekao bih da su razlozi drugi. Čuva se zvanična verzija o događajima 11. septembra, a čuvaju se i ljudi koji su direktno ili indirektno povezani sa onim što se desilo tog dana“, kaže Janković za Sputnjik.\n22 April 2016, 18:45\nNa pitanje da li bi, ukoliko bi takav zakon prošao, bila ugožena i tesna vojna saradnja dveju zemalja, Janković kaže da su SAD garant opstanka same Saudijske Arabije.\n„Saudijska Arabija zavisi od SAD u pogledu vojno-tehničke saradnje, jer više od 90 odsto naoružanja dolazi iz Amerike i Velike Britanije, a Saudijici nisu u stanju da servisiraju i održavaju svoju vojsku bez pomoći stranih stručnjaka. Jedan od segmenata male krize u njihovim odnosima je i pokušaj novog saudijskog vođstva da promeni trenutnu politiku SAD na Bliskom istoku i vrati agresivniju retoriku“, objašnjava Janković.\nOn dodaje da, iako Amerika nije preterano promenila svoju politiku na Bliskom istoku, činjenica da su Iranu ukinute sankcija plaši Saudijce, koji su glavni takmac Irana.\n© Sputnik / Vitalij PodvickiObama neće da potpiše zakon o tužbi protiv Saudijaca?\n„Drugi je problem ekonomske prirode i pokušaj Saudijske Arabije da uceni SAD najavom prodaje obveznica američkih federalnih rezervi, ukoliko u njih upere prst kao pomagače terorista. Međutim, veliko je pitanje da li oni mogu da prodaju te obveznice, a u slučaju da to pokušaju i ne pojavi se niko ko bi ih kupio, poljuljao bi se ceo američki ekonomski sistem“, kaže Janković.\nOn napominje i da se te obveznice u suštini mogu koristiti samo u SAD, i njihova eventualna prodaja pokazala bi da dolar zapravo nema onu vrednost koju zvanično ima.


Насловна Хроника Od početka godine stradalo 45 pešaka, među njima i četvoro dece\nCrnu statistiku stručnjaci objašnjavaju odsustvom pažnje\nOd početka godine u saobraćaju je stradalo 45 pešaka, čak četvoro dece pešaka, a više od 300 njih je lakše ili teže povređeno.\nCrnu statistiku stručnjaci objašnjavaju odsustvom pažnje i vozača i pešaka zbog situacije sa pandemijom. Najveći uzrok je brzina, alkohol, ali i slaba uočljivost pešaka na drumu.\nDamir Okanović iz Komiteta za bezbednost saobraćaja apelovao je na vozače da obratepažnju u zonama 30, u zonama usporenog saobraćaja, jer svako povećanje brzine smanjuje šansu za izbegavanje sudara sa detetom i smanjuje šansu za preživljavanje deteta u slučaju sudara.\nNastradao je i veći broj starijih osoba na čije je ponašanje uticala pandemija, kažu u Agenciji za bezbednost saobraćaja.\nDirektor Agencije za bezbednost saobraćaja Duško Pešićističe da pešaci treba da vode računa da prelaze ulicu na obeleženim pešačkim prelazima.\n„Ovo se posebno odnosi na osobe starije od 65 godina, jer su oni najviše stradali u saobraćajnim nesrećama, jer vremenom je kod ove kategorije učesnika u saobraćaju opala psihofizička kondicija. Nekada precenjuju svoje sposobnosti i iz tih razloga dolazi do saobraćajnih nesreća“, rekao je Pešić.\nPešake upozoravamo da će ih saobraćajna policija kažnjavati ako budu prelazili ulicu koristeći mobilni telefon.\nI slušalice ma kog tipa zabranjenje su u takvim situacijama. Saobraćaj se ne može doživljavati bez zvukova, upozoravaju stručnjaci, jer jedino tako se može znati da vozilo dolazi, a po buci se može oceniti i kojom brzinom, pa se tako izbegavaju saobraćajni udesi.\nPogledaj: Saobraćajna nesreća na obilaznici kod Bačke Palanke (VIDEO)\nПретходни текст: Priča o prvom privatnom naučnom institutu u Srbiji – Dr Vladimir Cizelj\nСледећи текстDanas nema sednice Kriznog štaba


Kramp-Karenbauer: Makron želi da zameni NATO, mi da ga ojačamo\nTanjug 18. novembra 2019. 16:38\nBERLIN – Nemačka ministarka odbrane Anegret Kramp-Karenbauer distancirala se od nedavne kritike Emanuela Makrona na račun NATO rekavši da dok predsednik Francuske želi da zameni taj vojni savez, Nemačka želi da ga ojača.\nMakron je u intervjuu za „Ekonomist“ nedavno rekao da je NATO u stanju moždane smrt, a da Evropa ne može više da se osloni na SAD te da između Vašingtona i saveznika u NATO ne postoji koordinacija u donošenju strateških odluka.\nU intervjuu za „Velt am Zontag“, nemačka ministarka kaže da se Berlin slaže da je potrebna veća evropska saradnja u bezbednosnoj politici, ali da Pariz ima drugačiju perspektivu od Berlina, prenosi Politico.eu.\n„Kad Francuska govori o većoj evropskoj saradnji u odbrani, oni govore o strateškoj autonomiji. Francuzi žele snažnu evropsku saradnju koja će zameniti NATO“, rekla je Kramp-Karenbauer.\nOna je dodala da je sa druge strane više zabrinuta za sposobnost delovanja.\n„Moje stanovište je da svako jačanje evropske odbrane takođe jača evropski stub u NATO“, rekla je Kramp-Karenbauer ili kraće AKK, kako je zovu u Nemačkoj.\nŠefica nemačkih demohrišćana ocenila je i da „Francuska ima drugačiju vojnu kulturu od Nemačke“.\n„To se odražava u najnovijim predlozima njenog predsednika. Ali Nemačka takođe ima svoje interese“, rekla je ona istakavši značaj partnerstva Berlina i Pariza kao i njegovu integraciju u NATO.


S obzirom da se način korišćenja automobila konstantno menja , da je tranzicija na sve efikasnije motore velika šansa , nova 208-ica od samog starta nudi tri izbora kada su u pitanju motori : električni, benzin I dizel. I po prvi put svi isto izgledaju bez obzira na vrstu pogona. Najnovija generacija Peugeota 208 , apsolutno odgovara globalnoj strategiji brenda koja ide u pravcu premijum društva, odskače od konkurencije pre svega po svom oštrom I hrabrom dizajnu koji sa sobom donosi novi talas energije I mladosti.Dodatno na svoj originalan I prepoznatljiv dizajn eksterijera, Peugeot 208 dolazi I sa najnovijom generacijom PEUGEOT i-Cockpita koji sadrži 3D instrument tablu I mnoštvo sistema bezbednosti koji su bili rezervisani za premijum brendove.\nSvet se menja I budućnost donosi mnogobrojna pitanja u automobilskoj industriji kao I u drugim sferama, a novi izazovi zahtevaju adekvatne odgovore. Peugeot se tiho I praktično posvetio eri energetske tranzicije , ponudivši svoju uzbudljivu viziju budućnosti I kreirao slogan kampanje #UNBORINGTHEFUTURE. Peugeot 208 je nova komponenta vizije budućnosti Brenda : ističe mladolik izgled I donosi svu svoju energiju, spontanost koja ističe vrednosti Peugeot Brenda : najviša očekivanja, stil I emociju. Kao jedan od glavnih volume maker-a , svoj doprinos kompletnoj gami daje već ustaljenim karakteristikama : dizajn koji odiše samopouzdanjem uparen sa inovacijama I najnovijim tehnologijama. Duži, širi I niži u odnosu na svog prethodnika novi model je kreiran kao potpuno autentičan I prepoznatljiv gradski automobil, koji je svoj vizuelni identitet pojačao tri atraktivne boje karoserije (plavom ,žutom I crvenom) koje dodatno naglašavaju radikalan dizajn. Novi Peugeot 208 dolazi sa najnovije platforme PSA grupacije CMP (Common Modular Platform) koja je posvećena modelima iz B I C segmenta I predstavlja unapređenu verziju EMP2 platforme. Ekonomičnost je bila ključna reč tokom razvoja nove 208-ice , a nova platofrma je doprinela smanjenju emisije CO2 uz pomoć smanjenja težine, poboljšane aerodinamike I optimizacije pogona. Ova platforma takođe pruža I povećan komfor (još bolja zvučna izolacija uz niži nivo vibracija) kao I nivo bezbednosti kroz uvođenje aktivnih I pasivnih sistema bezbednosti I u nižim nivoima opreme kao standard.\nKada je reč o motorima koji ispunjavaju najviše euro 6.d norme, u ponudi su benzinski Puretech motori od 1.200 kubika sa 75, 100 I 130 KS , pri čemu su dva jača motora u ponudi I sa automatskim osmostepenim menjačem. Dizel verzija sa 1.5 Hdi motorom i 100 KS je uparena sa manuelnim šestostepenim menjačem. Novi Peugeot 208 svi zainteresovani klijenti mogu da testiraju u ovlašćenim salonima širom zemlje dok je model sa 1.2 Puretech motorom I 75 ks u Active paketu opreme dostupan za 125 evra mesečno, uz učešće od 30% I period otplate od 84 meseca.


NOVO ISTRAŽIVANJE: Većina pacijenata i pola godine nakon preležane korone BORI SE SA SIMPTOMIMA - Zena.rs\nTri od četiri pacijenta hospitalizovana sa korona virusom i dalje imaju najmanje jedan trajni simptom i to šest meseci nakon preležane infekcije, kažu istraživači. Nova studija objavljena u časopisu "The Lancet", koja istražuje dugoročne uticaje korona virusa, otkrila je da su najčešći problemi, koji traju mesecima kasnije, umor ili slabost mišića.\nSimptomi korona virusa ostaju i šest meseci kasnije kod većine pacijenata Foto: Profimedia\nOvi problemi pronađeni su kod 63 odsto pacijenata primljenih u bolnicu u Vuhanu u Kini, gde se virus prvi put i pojavio, a istraživače zabrinjavaju i problemi kod pacijenata sa plućima i bubrezima. Takođe, pacijenti često imaju poteškoće sa spavanjem (26 odsto), dok je anksioznost ili depresija prijavljena kod 23 odsto pacijenata, prenosi britanski "Metro".\nNaučnici su otkrili da su pacijenti koji su bili teško bolesni u bolnici češće imali oštećenu funkciju pluća i abnormalnosti otkrivene u predelu grudnog koša pola godine nakon početka simptoma. Istraživanje, objavljeno u časopisu "The Lancet", otkrilo je da su nivoi neutrališućih antitela opali za više od pola (52,5%) nakon šest meseci kod 94 pacijenta čiji je imuni odgovor testiran na vrhuncu infekcije.\nProfesor Bin Cao iz Nacionalnog centra za respiratornu medicinu kinesko-japanske bolnice prijateljstva i medicinskog Univerziteta "Capital" istakao je da istraživači tek sad počinju da shvataju neke od dugoročnih efekata korona virusa na zdravlje pacijenata.\n- Naša analiza ukazuje na to da većina pacijenata nastavlja da živi sa barem nekim efektima virusa nakon izlaska iz bolnice i zato je potrebna nega i nakon otpusta, posebno kod pacijenata koji su imali tešku infekciju - smatra profesor Bin Cao i dodaje da ovo istraživanje ukazuje na važnost sprovođenja dužih naknadnih studija na većim populacijama, kako bi se razumeo čitav spektar efekata koje kovid-19 može da ima na naše zdravlje.\nIstraživanje je sprovedeno nad pacijentima u Vuhanu, gde se virus prvi put i pojavio Foto: Profimedia\nUmor ili slabost mišića najčešći simptomi\nNova studija proučavala je 1.733 pacijenta sa korona virusom prosečne starosne dobi od 57 godina, koji su otpušteni iz bolnice "Jinyintan" u Vuhanu između 7. januara i 29. maja prošle godine. Njihovo stanje praćeno je 186 dana i svi pacijenti su intervjuisani licem u lice pomoću upitnika za procenu njihovih simptoma i kvaliteta života vezanog za zdravlje. Takođe, bili su podvrgnuti raznim pregledima, laboratorijskim testovima, kao i testu hodanja kako bi se izmerio nivo izdržljivosti pacijenata.\nTokom praćenja, 76 odsto pacijenata prijavilo je najmanje jedan tekući simptom. Umor ili slabost mišića prijavilo je 63 odsto, dok je 26 odsto imalo poteškoća sa spavanjem, a 23 odsto je osetilo anksioznost ili depresiju. Pacijenti sa težim oboljenjima obično su imali i smanjenu plućnu funkciju.\nIstraživači su takođe otkrili da su se kod nekih pacijenata nakon otpuštanja iz bolnice nastavili problemi sa bubrezima. Testovi su otkrili da se kod 13 odsto pacijenata, čija je funkcija bubrega bila normalna dok su bili u bolnici, smanjila tokom praćenja. Zbog svega navedenog, zaključak istraživača je da su u budućnosti potrebni veći uzorci i nova istraživanja koja će pokazati dugoročne efekte korona virusa na zdravlje, ali ne samo kod pacijenata koji su imali težu kliničku sliku, već i onih sa blagim simptomima.


"Plava" svetlost smanjuje proizvodnju melatonina -- Zdravlje -- Sott.net\nStručnjaci sa Harvadra su sproveli eksperiment u kom je učestvovalo 12 dobrovoljaca koji su pet dana pre spavanja čitali papirnu knjigu, a pet dana sa iPada.\nUzorci krvi korisnika tableta pokazali su smanjenu proizvodnju melatonina, koja se poklapa sa poremećajem cirkadijalnog ritma, odnosno biološkog sata, za čak sat i po vremena.\nStručnjaci, čiji su rezultati objavljeni u Analima nacionalne akademije nauka, ustanovili su, takođe, da je osobama koje su čitale sa iPada bilo potrebno više vremena da utonu u san (10 minuta u proseku), da su imale manje REM sna i da su se budile umornije.\n"Svetlo koje emituje većina e-čitača bije direktno u oči, dok je u slučaju klasičnih knjiga i starih modela čitalac izložen samo svetlošću koja se odbija sa stranica knjige", rekao je vodja studije profesor Čarls Zajsler.\n"Dokazano je da nedostatak sna povećeva opasnost od kardiovaskularnih bolesti, te bolesti metabolizma, poput gojaznosti i dijabetesa, kao i raka", upozorio je on, dodajući da je lekarska zajednica zabrinuta rezultatima istraživanja.\n"Naš savet ljudima je da što manje koriste e-čitače uveče, a to se posebno odnosi na tinejdžere koji su skloni da koriste mobilne telefone i tablete do kasno u noć", zaključio je Zajsler.


Fiksna telefonija preko Vip mreže\nVip mobile je ponudio uslugu fiksne telefonije preko svoje mobilne mreže, pod nazivom Vip fiksni koju odlikuje veoma jednostavna instalacija bez razvlačenja kablova i troškova montaže, kao i konkurentna cena.\nU okviru mesečne pretplate od samo 399 dinara, korisnici dobijaju 150 minuta ka svim fiksnim mrežama u nacionalnom saobraćaju, uz besplatnu identifikaciju poziva i mogućnost biranja novog ili prenošenja postojećeg broja iz druge fiksne mreže. Uz dvogodišnji ugovor korisnici dobijaju i i Huawei fiksni telefon, po ceni od samo 1 dinar.\nUsluga je, prema RATEL-ovom rešenju, trenutno dostupna korisnicima u mestima koja imaju do 1.500 stanovnika. U slučaju da se ovim rešenjem proširi spisak dostupnih lokacija, Vip će svoju uslugu fiksne telefonije ponuditi širom Srbije, u najkraćem mogućem roku.\nViše informacija o usluzi Vip fiksni dostupno je na www.vipmobile.rs, besplatnim pozivom na 060/1234 i u svim Vip centrima širom Srbije.


Zvezdin preokret u Čačku, da li je razlika na kraju previsoka? - Sportske.net\nZvezdin preokret u Čačku, da li je razlika na kraju previsoka?\nBorac pružio odličan otpor Zvezdi, ali na kraju ipak nije uspeo da izbegne poraz dvocifrenom razlikom.\nPoluvreme u Čačku - Borac vodi, Zvezda još nijednom nije povela!Poluvreme u Čačku - Borac vodi, Zvezda još nijednom nije povela!Nije samo Olimpijakos, još jedan klub uporan da uđe u ABA ligu, Zvezda i Partizan protiv!Tomić maksimalno motivisan pred put u ČačakZvezda - Tomić hvali svoje pulene, sledi priprema za teško gostovanje\nU derbiju petog kola Grupe A Superlige Srbije, Crvena zvezda je kao gost večeras u Čačku savladala domaći Borac sa 77:67 i dodatno se učvrstila na prvom mestu u ovoj grupi.\nCrveno-beli i dalje imaju maksimalan učinak, svih pet pobeda, a Čačani su pretrpeli drugi poraz.\nEkipa Borca je odlično odigrala prvo poluvreme, pogotovo prvu četvrtinu u kojoj je glavnu ulogu imao bivši košarkaš Partizana Đorđe Majstorović, čijim je poenima domaći tim poveo sa 15:7 sredinom prvog kvartala.\nZvezda je konstantno bila u rezultatskom zaostatku, posle prve četvrtine Borac je vodio sa 23:17, a potom uspešno održavao vođstvo, sve do finiša drugog kvartala, kada se raspucao Branko Lazić, a Odžo i Rivers sa linije slobodnih bacanja nešto kasnije izjednačili na 36:36.\nIpak, novom trojkom Kočovića, Borac je u samom finišu prvog poluvremena vratio prednost, pa se u drugih 20 minuta ušlo rezultatom 41:38 za Čačane.\nPrvi put je Zvezda na ovoj utakmici povela na sedam i po minuta pre kraja treće četvrtine, kada su trojkom Branka Lazića crveno-beli preokrenuli na 49:47 u svoju korist.\nNakratko je Borac uzvratio trojkom Ilije Đokovića za 50:49, ali Zvezda potom ponovo preuzima vođstvo, stigli su gosti vrlo brzo i do ''plus osam'' - 58:50 i do kraja nisu dozvoljavali Čačanima da preokrenu rezultat, iako je domaći tim dugo ''disao za vrat'' favorizovanom rivalu.\nIpak, na ulasku u poslednja dva minuta Zvezda uspeva da prelomi ovu utakmicu u svoju korist, poveo je tim Milana Tomića dvocifrenom razlikom i sam finiš nije bio rezultatski neizvestan.\n'Kej Si' Rivers i Branko Lazić su večeras predvodili Zvezdu sa po 18 poena, a pratio ih je centar Majkl Odžo sa 13 poena i šest skokova.\nKod domaćina na kraju jedini dvocifren Ilija Đoković sa 22 poena (trojke 6/12), pet skokova i dve asistencije, a Majstorović je u drugom poluvremenu potpuno zaustavljen, pa je ostao na devet postignutih poena iz prvih 20 minuta.\nVečeras su u ovoj grupi odigrane i ostale dve utakmice petog kola. Zlatibor je savladao ekipu Dunava sa 86:66, a FMP je kao gost bio bolji od OKK Beograda - 100:89.\nTabela Grupe A posle petog kola: Crvena zvezda 5-0, FMP 4-1, Borac 3-2, Zlatibor 2-3, OKK Beograd 1-4, Dunav 0-5.


Srpski izvoz u Rusiju — mogućnosti mnogo veće od dosadašnjih - 24.05.2018, Sputnik Srbija\nSrpski izvoz u Rusiju — mogućnosti mnogo veće od dosadašnjih\nSrpska delegacija na čelu sa državnim sekretarom Ministarstva poljoprivrede Bogdanom Igićem sastala se na marginama Međunarodnog ekonomskog foruma u Sankt... 24.05.2018, Sputnik Srbija\nvesti, ekonomija, bogdan igić, nebojša milosavljević, međunarodni ekonomski forum u sankt peterburgu\n22:29 24.05.2018 (Osveženo: 22:32 24.05.2018)\n© Sputnik / Olivera IkodinovićBogdan Igić i Nebojša Milosavljević na forumu u Sankt Peterburgu\nSrpska delegacija na čelu sa državnim sekretarom Ministarstva poljoprivrede Bogdanom Igićem sastala se na marginama Međunarodnog ekonomskog foruma u Sankt Peterburgu sa zamenikom ruskog ministra poljoprivrede Evgenijom Gromikovim, kako bi razgovarali o aktuelnoj saradnji u toj sferi i njenim perspektivama, a pre svega o srpskom izvozu u Rusiju.\n„Ekonomski forum koji se održava u Sankt Peterburgu je sjajna prilika da se sastanemo sa predstavnicima Ministarstva poljoprivrede i predstavnicima Federalne službe za veterinarski i sanitarni nadzor Rusije i ovo je nastavak jedne sjajne saradnje koju već godinama imamo između naša dva ministarstva“, rekao je za Sputnjik član srpske delegacije i direktor Uprave za zaštitu bilja Nebojša Milosavljević.\nOn je istakao da Srbija i Rusija imaju „puno zajedničkih tema i, na svu sreću, vrlo malo otvorenih pitanja“.\n„Ta otvorena pitanja se nekako u hodu rešavaju“, dodao je Milosavljević.\nDirektor Uprave za zaštitu bilja je naveo da su teme razgovora bile ekonomska saradnja i mogućnosti razvijanja saradnje između Rusije i Srbije.\n„Mogućnosti su stvarno velike i na planu ulaganja i trgovine, kao i na planu razmene iskustva i znanja naših institucija“, rekao je Milosavljević.\nKako je precizirao, tokom sastanka najviše pažnje je posvećeno temama koje se tiču izvoza srpskih proizvoda u Rusku Federaciju.\n„To je ono što je aktuelno za nas. Mi sada imamo ozbiljan izvoz kada govorimo o izvozu voća i povrća u RF, a želja nam je da taj izvoz proširimo. On je na nivou od 300 do 400 hiljada tona godišnje, što je značajan iznos u odnosu na pre nekih šest-sedam godina…“, rekao je Milosavljević.\nPrema njegovim rečima, Srbija je postala veliki proizvođač voća i ozbiljno računa na ogromno rusko tržište, koje postaje sve „ozbiljnije i zahtevnije“.\n„Želja nam je da i u drugim zemljama koje su u sastavu saveza koji čine Rusija, Belorusija i Kazahstan učinimo iskorak i nastavimo sa izvozom, pre svega proizvoda životinjskog porekla. Tu očekujemo pomoć Rusije i želja nam je da i u tom ekonomskom savezu napravimo ozbiljan prodor“, istakao je Milosavljević.\nŠansa veka: Postaje li Rusija prvi izvozni partner Srbije\n21 Decembar 2017, 21:20\nOn je dodao da se takođe razgovaralo i o mogućnostima izvoza ruskih proizvoda u Srbiju. Kako je naglasio, jačanje poverenja je osnov svake saradnje, a u odnosima Rusije i Srbije postoji ogromno poštovanje.\n„Ako izuzmemo energetiku, Rusija je zainteresovana za izvoz nekih prehrambenih proizvoda. Rusi su veliki proizvođači šećera i ulja i naravno da imaju prostora za izvoz i kada je reč o nekim drugim poljoprivrednim proizvodima, kao što je sušeno voće, itd. Zainteresovani su i za izvoz određenih vrsta mesnih prerađevina, odnosno proizvoda životinjskog porekla. Dakle, sve su to teme o kojima razgovaramo i, naravno, tržišta jedne i druge zemlje su otvorena.“\nOdgovarajući na pitanje gde „škripi“ u saradnji dve zemlje, Milosavljević je rekao da problem prestavlja transport.\n„Transport je uvek problem. Stalno pokušavamo da nađemo najkraće puteve. Mi smo okruženi zemljama EU i naš problem jeste da dođemo sa našom robom na rusko tržište. S druge strane, i oni opet imaju problem da dođu na naše tržište bez problema. Dakle, transportni putevi su naši najveći problemi, a kada njih prevaziđemo onda ćemo i udvostručiti izvoz“, zaključio je Milosavljević.


Evropski sud za ljudska prava odbio je zahtev Advokatske kancelarije Radić iz Beograda da se Crnoj Gori zabrani sprovođenje Zakona o slobodi veroispovesti do donošenja odluke Ustavnog suda o ustavnosti zakona ili do zaključenja temeljnog ugovora sa Srpskom pravoslavnom crkvom, saopštila je u nedelju crnogorska vlada.\nU saoštenju vladine Službe za odnose s javnošću se navodi da je Advokatska kancelarija Radić krajem januara podnela inicijativu Evropskom sudu "za izdavanje privremene mere kojom bi se državnim organima Crne Gore zabranilo sprovođenje Zakona o slobodi veroispovesti, do donošenja odluke Ustavnog suda Crne Gore po podnetim inicijativama za ocenu ustavnosti i zakonitosti ili do zaključenja temeljnog ugovora između SPC i države Crne Gore".\nSud u Strazburu je odbio ovakav zahtev, o čemu je zvanično obaveštena Kancelarija zastupnika Crne Gore pred Evropskim sudom za ljudska prava, dodaje se u saopštenju.\nCrnogorska vlada ocenjuje da najnovija odluka Suda u Strazburu "predstavlja još jedan dokaz da su primedbe koje se iznose na račun Zakona o slobodi veroispovesti isključivo političke i ideološke prirode i da nemaju utemeljanja ni u domaćem ni u međunarodnom pravu".\nSkupština Crne Gore je krajem prošle godine usvojila Zakon o slobodi veroispivesti kojem se oštro protivi Srpska pravoslavna crkva (SPC) u Crnoj Gori smatrajući ga "anticrkvenim, diskriminatorskim" i pripremom za "otimanje" imovine te crkve.\nSPC protestnim šetnjama širom Crne Gore protestuje protiv vladinih rešenja i traži povlačenje zakona i razgovor o spornim rešenjima. Ustavnom sudu Crne Gore je podneto nekoliko inicijativa za ocenu ustavosti zakona.\nPremijer Duško Marković pozvao je ranije ove sedmice mitropolita crnogorsko-primorskog SPC Amfilohija na razgovor o primeni zakona i zaključenju temeljnog ugovora sa SPC u Crnoj Gori.\nMitropolit je odgovorio da "nije vreme da se priča o ugovoru", ukoliko se "ne prepozna spremnost vlade da deluje protiv spornih delova teksta zakona".\nZa SPC najsporniji su delovi zakona koji se odnose na podržavljenje one crkvene imovine za koju ne postoje dokazi da je bila u posedu crkve do 1918. godine.\nVlada Crne Gore u saopštenju podseća i na presudu Evropskog suda za ljudska prava iz 2012. godine po tužbi SPC koja je tužbom zahtevala restituciju crkvene imovine u Crnoj Gori.\n"Sud u Strazburu je tada obacio tužbu SPC, kojoj se pridružila u svojstvu umešača i Republika Srbija, kao očigledno neosnovanu i neprihvatljivu, utvrdivši da podnosioci tužbe nisu imali "postojeću imovinu" niti "legitimno očekivanje" za povraćaj imovine čiju su restituciju zahtevali", navodi se u saopštenju.


CEAS: Rusija pod sankcijama, ne sklapati ugovore - Centar za evroatlantske studije - CEAS\nCEAS: Rusija pod sankcijama, ne sklapati ugovore\nCentar za evroatlantske studije pozvao je srpsku delegaciju koja je u poseti Moskvi da ne sklapa ugovori kojima će se kršiti ekonomske sankcije Rusiji.\nCentar je pozvao srpsku delegaciju da ne sklapa ni sporazume kojima bi Srbija profitirala na uštrb strana koje sprovode sankcije.\n"Ovakav ishod bi zasigurno otežao inako komplikovanu poziciju koju Srbija ima sa EU u vezi sa ispunjavanjem uslova za početak pregovora o poglavlju 31- Zajednička spoljna i bezbednosna politika", smatraju u toj organizaciji.\nCEAS u saopštenju dodaje da je za Srbiju bolje da se to poglavlje otvori što pre, jer i u njemu ima puno izazova za koje će trebati vreme da se prevazidju i usaglase.\nIz te organizacije kažu i da se tokom proteklih meseci vodila oštra "anti-EU retorika", a kao primer navodi obraćanje ministra spoljnih poslova Ivice Dačića komesaru za pregovore Johanesu Hanu, posle njegove "legitimne" opaske o tome da je upitno što Srbija učestvuje u vojnoj vežbi sa Rusijom i Belorusijom.\n"Stiče se utisak da Dačić neretko deluje u spoljnoj politici kao da mu je primarni cilj da ne nanese štetu Rusiji, što nije u skladu sa srpskom neutralnošću. Ni antievropske i anticivilizacijske izjave predsednika Nikolića i ministra Vulina oko eventualnog prijema Kosova u UNESCO, iako date u složenim okolnostima, njima ne mogu biti opravdane", smatraju u CEAS.


14/09/2011\tKategorije: Aktivnosti Tagovi: Parada Ponosa\nGrupa nevladinih organizacija iz Niša koju čine:\nCentar lokalne demokratije LDA Niš\norganizovala je konferenciju za novinare u Medija centru u Nišu, u znak pune podrške predstojećoj Paradi ponosa u Beogradu.\nGoran Miletić je, ispred Organizacionog odbora Parade ponosa Beograd 2011., govorio o samoj organizaciji ovogodišnjeg skupa koji će biti održan 2. oktobra. U protekla dva meseca, nekoliko predstavnika državnih organa i političkih partija pominjalo je u svojim izjavama „odlaganje“, „neodržavanje“ ili „zabranu“ Parade ponosa zbog navodnih „razloga bezbednosti“, gde je Miletić istakao da ni u jednoj od ovih izjava nije jasno rečeno ko je tačno pretnja bezbednosti i šta se čini da bi bezbednost učesnika bila poboljšana. Bilo kakva opstrukcija prijavljenog mirnog skupa kao što je Parada ponosa, bez obzira da li se to čini kroz zahteve koji se tiču administracije, finansija ili bezbednosti, predstavljalo bi povredu ne samo domaćih zakona i Ustava Srbije, već i međunarodnih ugovora koje je Srbija ratifikovala. Ovakav stav je više puta potvrdio i Evropski sud za ljudska prava.\nJovanka Todorović Savović je ispred Organizacionog odbora prisutne upoznala i sa konceptom i detaljima Pride week-a. Sama Parada ponosa biće kruna sedmodnevnih dešavanja, po istom modelu koji je korišćen i prošle godine.\nAndrijana Kocić iz Centra za razvoj civilnih resursa je skrenula pažnju na zakonske nedostatke koje utiču da se LGBT populacija nađe u lošijem položaju, ističući naročito problem transrodnih osoba.\nDragan Đorđević iz Mreže odbora za ljudska prava – CHRIS network je u ime niških organizacija pružio punu podršku organizatorima i izrazio nadu da će Prajdu i ove godine prisustvovati aktivisti i pripadnici LGBT zajednice sa juga Srbije.\nBlic, 14.09.2011. – Press u Nišu\nDanas, 14.09.2011.- Press u Nišu\nNarodn Novine – 14.09.2011.


Opozicija o Đilasu: DJB, LDP i Nova neće, DS 'otvorena'\nIzvor: Beta,Lokalne novine | Obrenovac, 19.12.2017.\nPoslanik DS Balša Božović izjavio je da će ta stranka razgovarati s Draganom Đilasom o beogradskim izborima\nOn je dodao da DS neće biti prepreka u stvaranju širokog opozicionog fronta.\nBožović je naveo da je DS najavila ranije da će imati svog kandidata, ali su otvoreni za razgovor s Đilasom.\nDa podsetimo, lider DS Dragan Šutanovac izjavio je ranije da će ta stranka na beogradskim izborima imati svog kandidata.\n"Neki lideri su se dogovorili šta treba da bude, a nisu nikoga pitali", kazao je Veselinović agenciji Beta. Veselinovi je nave da će građani na izborima u Beogradu birati odbornike, a ne gradonačelnika neposredno.\nZa beogradske izbore Dragan Đilas ne može da računa na podršku Liberalno demokratske partije (LDP), pokreta Dosta je bilo (DJB) i Nove stranke, dok se Narodna stranka Vuka Jeremića i Socijaldemokratska stranka Borisa Tadića još nisu izjasnile.\nNarodna stranka saopštila je da će u cilju dolaska do zajedničke programske platforme i zajedničkog kandidata za gradonačelnika u narednim danima obaviti razgovor sa Draganom Đilasom.\n"Narodna stranka se zalaže za jedinstveni nastup autentične opozicije na beogradskim izborima, i u tom smislu će uložiti maksimalan napor da se dođe do zajedničke programske platforme i zajedničkog kandidata za gradonačelnika", navodi se u saopštenju stranke.\nDodaje se da je na sednici predsedništva Narodne stranke, koja je održana večeras povodom predstojećim beogradskim izbora, doneta odluka da se narednih dana obavi razgovor sa bivšim gradonačelnikom Beograda i bivšim predsednikom Demokratske stranke Draganom Đilasom.\nTim Narodne za razgovore o predstojećim beogradskim izborima čine predsednik stranke Vuk Jeremić, potpredsednici Siniša Kovačević, Zdravko Ponoš i Nikola Jovanović, kao i šef Pravnog saveta Vladimir Gajić, navedeno je u saopštenju.


RUSIJA NA ISPITU: Donjeck zatražio pripajanje Rusiji\nRUSIJA NA ISPITU: Donjeck zatražio pripajanje Rusiji\n„Donjecka Narodna Republika“ proglasila se suverenom državom i zatražila je od Moskve da se pripoji Rusiji, javljaju ruski mediji.\n„Mi, narod Donjecke Narodne Republike na osnovu rezultata referenduma održanog 11. maja 2014. godine i deklaracije o suverenitetu DNR proglašavamo da je od sada DNR suverena država (…) Polazeći od izražene volje naroda DNR i radi uspostavljanja istorijske pravde molimo Rusku Federaciju da razmotri pritanje ulaska DNR u sastav RF“, navodi se u proglasu.\nProglas je pročitao „kopredsednik privremene vlade DNR“ Denis Pušilin.\nRanije je predsednik Centralne izborne komisije samoproglašene republike Roman Ljagin saopštio da je tokom jučerašnjeg referenduma 89,7 odsto birača podžalo samostalnost Donjecke oblasti na istoku Ukrajine.\nPrema njegovim rečima, 89,7 odsto glasalo je za samostalnost, protiv 10,19 odsto a nevažećih listića bilo je 0,74 odsto.\nRIA Novosti podseća da je ranije danas pres služba Kremlja saopštila da se u „Moskvi sa uvažavanjem odnose prema izraženoj volji stanovništva Donjecke i Luganske oblasti i polaze od toga da će praktična realizacija rezultata referenduma biti sprovedene civilizovanim putem, bez ikakvih recidiva nasilja, dijalogom izmedju predstavnika Kijeva, Donjecka i Luganska“.


Najveća kajakaška regata prolazi kroz Smederevo - SDCafe.rs\nHome\tInfo\tNajveća kajakaška regata prolazi kroz Smederevo\nTURISTIČKA dunavska regata, 60. po redu, sutra će uploviti u Srbiju. Stanice gde će se prvo odmarati biće Apatin i Bogojevo. Regataši, koji su 20. juna krenuli iz nemačkog grada Ingolštat, početkom avgusta iz naše zemlje zaputiće se ka Crnom moru.\nUčesnicima turističke regate priključiće se domaće ekipe kajakaša, pa će zajedno nastaviti prema Bačkoj Palanci, Novom Sadu, Starom Slankamenu, Beogradu, Smederevu, Golupcu, Donjem Milanovcu, Tekiji i Kladovu. Regata će trajati dva i po meseca i imaće više od 2.840 pređenih kilometara.\nInače, ovo je najveća i najduža rečna regata na svetu, koja okuplja učesnike ne samo iz podunavskih zemalja, već i sa vanevropskog područja. Oni dnevno prelaze oko 43 kilometra, a osnovno pravilo je da se etape prevaljuju u kajacima i kanuima, uz pomoć veslanja posade.\n– Pri prolasku kroz Braničevski okrug, učesnici regate 1. i 2. avgusta biće dočekani u Velikom Gradištu i golubačkom selu Dobra, gde godinama podižu svoj kamp – kažu u organizacionom odboru TID u Velikom Gradištu. – Regata prolazi kroz deset, a zaustavlja se i boravi u sedam država. Na svom putu obilazi četiri glavna grada Evrope – Beč, Bratislavu, Budimpeštu i Beograd. Na putu kroz Srbiju, učesnici regate boraviće u njoj 16 dana, zaustaviće se u 14 mesta i posetiti 13 gradova i opština. Turističku dunavsku regatu u Srbiji organizuje Odbor za turizam Kajakaškog saveza Srbije, u saradnji sa turističkim organizacijama gradova duž Dunava.\nUspostavljanje novog sistema vrednosti


Politika - Stranica 2466 od 2678 - Dnevni list Danas\nPočetna » Politika » Page 2466\nKPS negira napad na Srbe\nGračanica, Beograd – Srpsko nacionalno veće Kosova i Metohije saopštilo je juče da su Branko (1980) i Dragan Nedeljković (1987) iz Preoca napadnuti na njihovom imanju i da su im nanete teške telesne povrede. U saopštenju se tvrdi da je „više Albanaca preksinoć nasrnulo na braću Nedeljković s motkama i tupim predmetima zato što su odbili da prekinu radove na sopstvenom imanju“.\nPremijer Srbije Vojislav Koštunica ocenio je juče da građani Srbije nisu dovoljno informisani o Sporazumu o stabilizaciji i pridruživanju s EU i da nije bilo dovoljno rasprave o tom pitanju. „Vlada Srbije o SSP koji je potpisala sa EU nije imala ni platformu, ni izveštaj o obavljenom poslu“, rekao je Koštunica na okruglom stolu na beogradskom Pravnom fakultetu.\nSocijalisti negiraju promenu koalicionih partnera\nUslov za formiranje vladajuće koalicije na republičkom nivou između stranaka okupljenih oko Socijalističke partije i koalicije Za evropsku Srbiju bio je da i u na nivou Beograda bude formirana ista vladajuća većina – rekla je juče novinarima u parlamentu Srbije Nada Kolundžija, šef poslaničke grupe Demokratske stranke.\n„Dupli ključ“ ili timski rad\nPredstavnici novih koalicionih partnera Socijalističke partije Srbije i grupe Za evropsku Srbiju složili su se juče da će novom organizacijom ministarstava biti obezbeđena veća kontrola, jer će u njima sedeti predstavnici više stranaka. Oni smatraju da se na taj način neće ponoviti situacija da jedna partija kontroliše sve pozicije u ministarstvu.\nManjine traže ministarstvo\nSrbija će sa 24 ministarstva, koliko je predviđeno Predlogom zakona o ministarstvima, imati najglomazniju vladu u Evropi, a teško da tolika izvršna vlast može da vodi socijalno odgovornu i efikasnu politiku, neke su od zamerki opozicije na ovaj zakonski akt, koji je podnelo 122 poslanika Za evropsku Srbiju, G17 plus i SPS-PUPS-JS.\nJučerašnje zasedanje Kongresa, u znak protesta zbog dolaska lidera SPS-a Ivice Dačića, napustio je predsednik SDP-a BIH Zlatko Lagumdžija, saopštila je ova stranka. U saopštenju se navodi je on o tome obavestio čelnike SI, ali i da je ostatak delegacije SDP BIH ostao na skupu.\nPriznanje nezavisnosti Kosova nije uslov za kandidaturu\nFrancuska izražava nadu da će, kada je reč o evropskim integracijama, Srbija obezbediti kontinuitet i ubrzanje, a glavna odgovornost leži na novoj vladi koja je jasno istakla evropske ambicije – rekao je Žan Fransoa Teral, ambasador Francuske u Srbiji, na jučerašnjoj konferenciji za novinare u rezidenciji u Beogradu, povodom početka predsedavanja Francuske Evropskoj uniji.\nĐELIĆ: Status kandidata za Uniju do kraja godine\nSrbija od predsedavanja Francuske Evropskom unijom očekuje da do kraja ove godine dobije status kandidata za ulazak u EU, ali i ukidanje viza za građane Srbije. Time ćemo se kvalifikovati za strukturne fondove i već naredne godine očekujemo sredstva za prve projekte. To su izuzetno ambiciozni ciljevi za Srbiju, mada oni ne obavezuju Francusku, kao predsedavajuću EU, niti bilo koju zemlju članicu, kao ni Evropsku komisiju – izjavio je na jučerašnjoj konferenciji za novinare Božidar Đelić, potpredsednik Vlade Srbije, dodajući da će nova vlada uraditi sve da dostigne standarde u reformama, kao i da zaokruži saradnju sa Haškim tribunalom.\nMARKOVIĆ: Koliko glasova toliko upravnih odbora\nFunkcije u javnim preduzećima, agencijama i direkcijama prilikom stvaranja novih skupštinskih većina nezaobilazan su deo pregovora među strankama. Visoke plate direktora javnih preduzeća i naknade članovima upravnih odbora veoma su primamljive onima koji u raspodeli ministarstava ostanu uskraćeni za fotelju.\n„Kabinet buduće vlade Srbije biće efikasan“, ocenio je juče lider Jedinstvene Srbije Dragan Marković Palma i dodao da ova vlada koju će činiti 24 ministarstva neće biti skupa za državu, budući da će svi njeni članovi raditi posao za koji su plaćeni. „Srbija ima toliko problema da je i 40 ministara malo da rešava sve probleme stvorene poslednjih godina.\nPrema nezvaničnim saznanjima, novi ministar finansija biće Dijana Dragutinović, viceguverner Narodne banke Srbije. Na čelu Ministarstva pravde u novoj vladi nalaziće se Snežana Malović, aktuelna državna sekretarka Ministarstva. Dragutinović i Malović su nestranačke ličnosti. Ministar trgovine i usluga trebalo bi da bude Slobodan Milosavljević (DS), dosadašnji ministar poljoprivrede.\nRadikali opstrukcijom usporili rad parlamenta\nZbog odsustvovanja nekoliko poslanika, novoformirana skupštinska većina je i na početku sednice imala problema s kvorumom, ali su „uskočili“ poslanici LDP. Šef poslaničke grupe LDP Čedomir Jovanović objasnio je da žele da omoguće rad parlamenta, ali da neće podržati predložene zakone.\nSvakodnevni dogovori koalicionih partnera\nPredstavnici koalicije DSS-NS, SRS i SPS-PUPS-JS na gradskom nivou sastaju se svakodnevno i spremno čekaju 14. jul kada je zakazana konstitutivna sednica gradskog parlamenta da bi formirali novu gradsku vlast koja će raditi u interesu Beograda i njegovih građana – rekao je Andreja Mladenović, portparol Demokratske stranke Srbije na jučerašnjoj konferenciji za novinare.\n1 … 2.465 2.466 2.467 … 2.678


Radnici Puta krpe rupe i asfaltiraju ulice\nZa radnike Puta nema predaha tokom letnjih meseci, kada je najviše građana na godišnjim odmorima\nRadnici tog preduzeća su bili raspoređeni na nekoliko mesta u gradu. U Petrovaradinu putari su popravljali podlogu od sitne kamene kocke, pa se saobraćaj neko vreme odvijao otežano, jednom stranom. Putari su postavili semafor i saobraćajne znake, a automobile iz pravca Novog Sada preusmeravali u desnu kolovoznu traku, prenosi Dnevnik.\nRadovi su i na autobuskom stajalištu preko puta Uspenske crkve. Deo kolovoza gde staju autobusi je bio u lošem stanju jer je asfalt ulegao pod težinom vozila, pa su radnici kako bi ga ojačali postavljali mrežu i presvlačili je asfaltom.\ncentar Novi Sad petrovaradin radovi


VULIN: Hoću da znam ko je pokušao ubiti Vučića!\nSeptembar 19, 2018 Septembar 19, 2018 ŽURNAL\nMinistar odbrane Aleksandar Vulin izjavio je danas da bošnjački član Predsedništva BiH Bakir Izetbegović nema pravo da komentariše naoružavanje Vojske Srbije pre nego što kaže ko je “pokušao da ubije” srpskog predsednika Aleksandar Vučića prilikom posete Srebrenici pre dve godine.\n– Žao mi je što u Izetbegoviću nema valjanog sagovornika. On ne bi trebalo da komentariše da li se Vojska Srbije oprema i naoružava jer na to nema nikakvo pravo. Mi smo neutralna zemlja koja, da bi se branila i čuvala u trenutku nevolje, mora da bude dovoljno spremna i sposobna da to i uradi. Nama niko neće doći da pomogne u trenucima nevolje, a Izetbegović nema baš nijedan razlog ni pravo da komentariše bilo šta što se dešava unutar Srbije – izjavio je ministar odbrane.\nKako se navodi u saopštenju, Vulin je dodao da se Srbija uzdržava da komentariše bilo kakve unutrašnje političke odnose u BiH iako je “čuvar dejtonske Bosne i Hercegovine”.\nVojska Srbije nije okupatorska\nMinistar odbrane Aleksandar Vulin izjavio je danas u Novom Pazaru da Vojska Srbije nije okupatorska i pozvao Bošnjake da se prijave za vojsku u kojoj su im, kako je istakao, verska i druga prava zagarantovana.\nVulin je obišao pripadnike Druge brigade u novopazarskoj kasarni “Rifat Burdžević Tršo” u kojoj su nedavno izgrađeni objekti za smeštaj borbenih vozila, ali i obezbeđen prostor za obavljanje verskih dužnosti muslimana i pravoslavnih hrišćana.\n– Druga brigada Vojske Srbije je deo ove zajednice. Ona nije okupatorska vojska, ona je izrasla iz ovog naroda i zbog ovog naroda. Pozivam Bošnjake da se prijave u svoju vojsku i da čuvaju svoju jedinu domovinu, našu zajedničku Srbiju – kazao je Vulin novinarima i dodao da se ne sme dozvoliti da pojedinci zarad jeftinih političkih poena prave podele između Srba i Bošnjaka.\n– Mi imamo pravo da vodimo računa o dejtonskoj BiH pa se uzdržavamo da dajemo bilo kakve izjave koje bi mogle povrediti bilo koga u BiH – poručio je Vulin i dodao da mu je “žao što Izetbegović ne prihvata otvorenog srca politiku mira Aleksandra Vučića”.\nIzetbegović je u intervjuu za bosanske medije kritikovao Vučića zbog toga što stalno priča o miru ali neprestano planira nabavku novog naoružanja za Vojsku Srbije.